Priprema za polaganje medjunarodnih ispita - Smiley, škola stranih jezika Novi Beograd\nPriprema za polaganje medjunarodno priznatih ispita obuhvata obuku kandidata za sve četiri jezičke veštine (čitanje, pisanje, slušanje i govor) i prati nivelaciju Zajedničkog evropskog referentnog okvira za jezike, od nivoa A1 do C2. U školi stranih jezika Smiley kandidati se mogu pripremiti za polaganje ovih ispita, prateći pri tome nastavni plan i program preporučen od strane eminentnih izdavačkih kuća iz zemalja nemačkog govornog područja.\nKursevi traju od 2 do 4 nedelje, u dinamici od 3 puta nedeljno po dvočas. Grupe su manje a termini održavanja časova prilagodjeni raspoloživom vremenu kandidata.\nNivoi medjunarodno priznatih ispita obuhvataju sledeće:\nNivo A1: položen ispit ovog nivoa služi kao potvrda početnog nivoa znanja tj. potvrda je jezičke kompetencije koja podrazumeva razumevanje pisanog i govornog jezika na osnovnom nivou.\nNivo A2: potvrda je jezičke kompetencije na višem osnovnom nivou, što podrazumeva sposobnost razumevanja jezika u svakodnevnim govornim situacijama kao sposobnost popunjavanja formulara, te davanja osnovnih ličnih informacija.\nNivo B1: potvrda je jezičke kompetencije na početnom srednjem nivou, što podrazumeva razumevanje odlomaka iz novina kao i govornog jezika medija, pisanje osnovnih formi pisama, mogućnost izražavanja ličnog mišljenja o odredjenoj temi.\nNivo B2: potvrda je jezičkih veština na višem srednjem nivou i koristi se kao preduslov za studiranje na nemačkom jeziku, kandidat je u stanju da razume složenije tekstove kao i apstraknije tekstove, takodje može da piše na zadatu temu i da argumentovan odgovor, ulazi u diskusiju sa drugima i izražava svoje stavove kroz slaganje ili neslaganje.\nNivo C1: služi kao potvrda znanja na naprednom srednjem nivou, takodje mnogi fakulteti u nemačkom govornom području prihvataju ovaj ispit kao potvrdu jezičke kompetencije potrebne za akademsko usavršavanje, na kome kandidat razume duže odlomke, izveštaje kao i složene tekstove napisane na akademskom nivou, služi se jezičkim frazama i idiomima, u stanju je da polemiše o kompleksnim problemima i temama.\nNivo C2: potvrda znanja jezika na visokom nivou, kandidat razume skoro sve oblike pisanog ili govornog jezika sa velikom lakoćom, u stanju je da sumira i sintetiše informacije, te izrazi svoje mišljenje na precizan i originalan način.\nCopyright © 2022. Škola stranih jezika SMILEY. Designed by ProLOGIC


Obe srpske posade preko repesaža stgile do polufinala - SPORTSKI ŽURNAL\nObe srpske posade preko repesaža stgile do polufinala\n08 avgust, 2016 0\nObe srpske posade bile su uspešne u repesažu, te su izborile plasman u polufinalne trke na takmičenju u veslanju na Olimpijskim igrama\nAndrija Šljukić i Marko Marjanović su u dubl skulu stigli do trećeg mesta sa vremenom 6:20.62. Srpski dvojac je tokom većeg dela trke bio na vodećoj poziciji, ali je na kraju posustao, no uspeo je da ostvari cilj, plasira se u polufinale.\nIspred njih trku su završili Britanci Kolins i Volton (6:19.60), odnosno Bugari Vasilev i Božilov (6:20.56).\nU dvojcu bez kormilara Miloš Vasić i Nenad Beđik zauzeli su u repesažu drugo mesto. Za razliku od prve kvalifikacione trke kad im se čamac prevrnuo, sada su Vasić i Beđik taktički sjajno veslali, pojačali su u finišu i izborili se za polufinale, sa vremenom 6:34.52.\nIspred njih su bili samo Holanđani Bras i Stenman sa vremenom 6:34.16, a treće mesto zauzeli su Amerikanci Vajs i Guregijan (6:36.60).


kina-korona-virus-kovid-pandemija-uzrok-svet | wanted.rs\nKORONA VIRUS: Godinu dana od prvog smrtnog slučaja, uzrok pojavljivanja kovida i dalje nepoznanica 0 Podeli PODELI TWEET POŠALJI E-MAIL\nKORONA VIRUS: Godinu dana od prvog smrtnog slučaja, uzrok pojavljivanja kovida i dalje nepoznanica\n11.01.2021. / 16:24\nU pitanju je jedna od najbitnijih nepoznanica trenutno, ali stručnjaci upozoravaju da možda nikada nećemo dobiti konačan odgovor o izvoru korona virusa, prenosi Japane Times.\nDanas se obeležava prva godišnjica smrti uzrokovane COVID-19 virusom u Kini, tačnije smrti 61-godišnjaka, koji je bio redovan posetilac sada već zloglasne pijace u Vuhanu.\nSkoro 2 miliona smrtnih slučajeva kasnije, pandemija je i dalje van kontrole u većem delu sveta, a desetine miliona je zaraženo, globalna ekonomija duboko podrmana, a međusobne optužbe među državama samo lete.\nDEBUNKING: Ne, Fajzerova VAKCINA PROTIV KOVIDA ne sadrži Bil Gejtsov mikročip\nNe tako tipična kazna\nSMRTNA PRESUDA: Kineski bankar osuđen zbog primanja mita\nIpak, Kina, koja je široko kontrolisala pandemiju na svojoj teritoriji, i dalje frustrira nezavisne organizacije koje žele da utvrde poreklo virusa i centralno pitanje: kako se virus preneo sa životinja na ljude.\nNema mnogo dileme da je virus, koji je bacio svet na kolena, prvi put izbio krajem 2019. godine na vlažnoj pijaci u gradu Vuhan u centralnoj Kini, gde su se divlje životinje prodavale kao hrana, te se veruje da je patogen poreklom od neodređene vrste slepih miševa.\nAli trag se tu za sada završava, zamućen mešavinom naknadnih tragova koji sugerišu da je njegovo poreklo poteklo ne sa pomenute pijace, već po teoretičarima zavere i američkom predsedniku Donaldu Trumpu - da je procureo iz laboratorije u Vuhanu.\nUtvrđivanje izvora je vitalno za rano uklanjanje budućih epidemija, kažu vodeći virusolozi, jer pruža tragove koji mogu voditi donošenju odluka o tome da li će se uništavati životinjske populacije, uvoditi karantin za ljude ili ograničiti lov na divlje životinje i druge interakcije ljudi i životinja.\n„Ako uspemo da utvrdimo zašto se oni (virusi) neprestano pojavljuju, možemo smanjiti one osnovne pokretače“, rekao je Peter Dazak, predsednik organizacije EcoHealth Alliance, globalne organizacije fokusirane na prevenciju zaraznih bolesti.\nSumnje o pijaci u Vuhanu\nKina je pohvaljena za rano prijavljivanje virusa i blagovremeno objavljivanje njegove sekvence gena, u poređenju sa prikrivanjem izbijanja SARS-a 2002/03 godine. Ali bilo je i tajnovitosti i neusklađenih priča.\nVlasti Vuhana u početku su pokušale da prikriju izbijanje, a kasnije su provele nedelje negirajući da se prenosi sa čoveka na čoveka. Rano su kineski zvaničnici izjavili da je izbijanje bolesti počelo na pijaci morskih plodova Huanan u Vuhanu. Ali kineski podaci u januaru 2020. pokazali su da nekoliko prvih slučajeva nije imalo poznate veze sa sada zatvorenom pijacom, što ukazuje da je izvor negde drugde.\nZvanična priča kineskih vlasti ponovo se promenila prošlog marta, kada je najviši kineski zvaničnik za kontrolu bolesti Gao Fu rekao da pijaci nije bila nije izvor, već "žrtva" - mesto gde je patogen samo pojačan. Ali Kina od tada nije uspela da javno poveže bilo kakve tačke, objavljujući oskudne informacije o uzorcima životinja i životne sredine uzetih na pijaci koje bi mogle da pomognu istražiteljima, kažu stručnjaci.\nZvaničnici nisu puštali strane stručnjake da se u Kini bave tim pitanjem, te misiju Svetske zdravstvene organizacije. Ipak, u subotu je najviši kineski zdravstveni zvaničnik rekao da je zemlja sada "spremna" za tim od 10 članova i otvorio vrata posete Vuhanu.\n"Vreme koje će provesti ovde će biti ograničeno", rekao je novinarima potpredsednik Nacionalne zdravstvene komisije Zeng Iikin. Takođe, pitanje je kada će članovi SZO moći da dođu u Vuhan i sprovedu istragu. Ekspreti navode da postoji mogućnost da je vlast uništila ili uklonila krucijalne dokaze u incijalnom paničnom odzivu.\n"Svaki početak pandemije je isti. Haotičan je i disfunkcionalan", kaže Dazak. "Kina nije uradila dobar posao, prilikom istraživanja životinja na početku. U nekim aspektima su bili otvoreni za saradnju, u drugim apsolutno suprotno", nastavlja on.\nRazlozi kineske tajnovitosti nisu jasni, ali vladajuća Komunistička partija ima istoriju prikirvanja politički štetnih informacija.\nUzbunjivači i nezavisni novinari koji su na internetu delili detalje o zastrašujućim ranim nedeljama virusa od tada se ili skrivaju ili su u zatvoru.\nPeking će možda želeti da sakrije regulatorne ili istražne propuste kako bi izbegao globalnu sramotu, rekao je Daniel Lucei, epidemiolog sa Univerziteta Džordžtoun, koji pomno prati globalne epidemije. Pijaca u Vuhanu možda i nije problem, dodaje on. Primećuje da se virus već brzo raširio Vuhanom do decembra 2019. godine, ukazujući na to da je bio u opticaju mnogo ranije. Teorija pijačnog porekla „jednostavno nije verodostojna“, rekao je Lucei.\n„To se dogodilo prirodno i njegovo širenje je moralo biti mnogo meseci pre toga, možda godinu dana, možda i više od godinu dana.“\nPovećavajući sumnju, Kina je u decembru rekla da je broj slučajeva korona virusa koji su kružili Vuhanom možda bio deset puta veći u ranoj fazi epidemije nego što mislili sa zvaničnim brojkama u to vreme.\nTRAGIKOMIČNO: Politička kriza u Americi predstavljena kroz mime\nŠta su monsuni naneli\nEKOLOŠKA KATASTROFA NA BALIJU: Plaže preplavljene plastikom\nkorona virus kovid pandemija Kina svet


Predstavljen lokalni plan za upravljanje otpadom (VIDEO) – ZoomUe\nby Vesna Đurović · 17 септембра, 2019\nČAJETINA – U Čajetini je održana prezentacija Lokalnog plana za upravljanje otpadom na teritoriji opštine Čajetina za period od 2019 – 2028. godine, koji je usvojen Odlukom SO Čajetina u februaru 2019. godine.\nProjekat „Pomoć lokalnim samoupravama na putu ka Evropskoj uniji u oblasti zaštite životne sredine“, čiji je opština Čajetina jedan od učesnika, započeo je pre 30 meseci. Cilj projekta bila je pomoć lokalnoj samoupravi da podigne nivo znanja i veština u ovoj obasti svojim zaposlenima, kako bi oni bili što pripremljeniji za podizanje nivoa kvaliteta usluga koje opština preko svojih preduzeća pruža korisnicima.\n„Mi smo na pola puta da postanemo prva ekološka opština u Srbiji, jer dobar deo posla smo odradili kroz odlaganje čvrstog otpada na deponijiu Duboko, ali ima još problema da rešimo sa divljim deponijama, a to ćemo rešiti Reciklažnim dvorištem, a i domaćinstva će moći sami da selektuju otpad. Postoji dobra volja, analiza i perspektiva građana, turista i vlasnika ugostiteljskih objekata i svima je cilj da nam opština bude čista na čemu njaviše moraju da rade nosioci javne funkcije“, rekao je predsednik opštine Čajetina Milan Stamatović.\nLokalni tim uz pomoć domaćih konsultanata Dragane Ivanović i Velimira Mitrovića, kao i švedskih Per Olof Halberga i Johana Englunda, uspeo je da izradi Lokalni plan za upravljanje otpadom na teritoriji opštine Čajetina za period od 2019. do 2028. godine. Po prvi put je u jednoj Lokalnoj samoupravi urađena sažeta verzija jednog strateškog dokumenta namenjena svim građanima.\nGlavne aktivnosti očekuju se tokom sledeće godine kada će biti uveden novi sistem sakupljanja otpada, oformljena Centralna kompostana i započeta izgradnju Reciklažnog dvorišta.\nPlan optšine Čajetina se dobrim delom oslanja na pozitivna iskustva Kraljevine Švedske, koja je danas lider u reciklaži otpada, čemu svedoči podatak da ta zemlja deponuje samo jedan odsto sopstvenog otpada.\nTags: opstina cajetinaupravljanje otpadom\nNext story Prekid saobraćaja na pruzi Beograd-Bar\nPrevious story Održana Žogarija u Čajetini (VIDEO)


Evropski startap centri za arhitekte - Gradjevinarstvo.rs\n26.10.2017. | Lidija Grozdanić | Archipreneur\nPronalaženje prave lokacije za pokretanje biznisa je jedan od glavnih faktora koji mogu da utiču na uspeh posla. Ovih 6 evropskih startap centara pružaju neverovatne programe, mentorstvo i investicione mogućnosti za mlade arhitekte koji započinju svoj biznis i otvaraju firmu.\nPokretanje kompanije može biti izuzetno stresno. Sveže diplomirani studenti, frilenseri i zaposlene arhitekte koji žele da započnu svoj biznis suočavaju se sa raznim preprekama i moraju imati jasnu viziju modela poslovanja za svoju buduću firmu. Oni moraju da donose odluke važne za poslovanje koje se tiču snižavanja troškova koji se mogu odnositi i na samu lokaciju, kancelarijski prostor i troškove života.\nPraćenje smernica „Lean Startup“ metode, popularizovane od strane autora i preduzetnika Erica Riesa, može biti vrlo korisno za ranu fazu razvoja kompanije. To može značiti usredsređivanje na stavke budžeta i stvaranje ideje o razvoju proizvoda i pružanju usluga projektovanja. Biti deo preduzetničke zajednice može takođe uticati na način na koji preduzetnici razvijaju svoje poslovanje, jer pruža mogućnost za uspostavljanje dragocenih kontakata i partnerstava.\nSlika 1. London (foto: Johan Mouchet/Unsplash)\nU nastavku će biti prikazno 6 startap centara u Evropi. Ovde su uključeni već ustanovljeni centri ali ii gradovi koji se pojavljuju kao uzbudljiva nova mesta za eksperimentisanje na preseku digitalne tehnologije i arhitekture.\nLondon je broj jedan za startap firme, sa fokusom uglavnom na digitalne kreativce i preduzeća. Glavni grad Velike Britanije je takođe pokazao da je odlično mesto za nove firme u oblasti arhitekture. Iako je jedan od gradova koji ima najviše cene nekretnina u svetu to ne mora biti minus već može biti i izazov. S obzirom da cene rastu zbog manjka stambenog prostora upravo je to i podsticaj za arhitekte da razviju neobična projektna rešenja. Neverovatne lokacije i mnogobrojni prostori se posmatraju kao mogućnosti za inovacije.\nPojava „arhitekture popunjavanja" omogućava manjim firmama da kreativno primene svoje ideje u stvarnom svetu. Već smo videli londonsku startap firmu kao što je Assemble, kako privlači veliku pažnju zahvaljujući svom preduzetničkom odnosu prema arhitekturi. Oni su osvojili čuvenu nagradu „Turner Prize“ za svoj projekat „Granby Four Streets“. Ovaj projekat odnosi se na inicijativu urbane regeneracije očuvanja i oživljavanja klastera kuća u nizu iz viktorijanske ere u Toxtethu u Liverpulu.\nJoš jedna startap firma u Londonu, Photon Project, bavi se idejom modularne arhitekture i blagostanja. Kompanija planira da izgradi ono za šta tvrdi da je prva na svetu cela u staklu stambena modularna konstrukcija projektovana da odgovori na zahteve za prirodnim svetlom i njegovim koristima na ljudsko zdravlje. Predlog „Photon Project“ je deo četvorogodišnje studije bioloških efekata dnevnog svetla u izgrađenom okruženju koja ima za cilj prikupljanje dokaza koji podržavaju poboljšanja u načinu života i rada stanovnika koji žive u zgradama.\nSlika 2. London (preuzeto sa www.pixabay.com)\nBerlin je ustanovljeno središte za startapove i trenutno je jedan od najboljih gradova za pokretanje novog biznisa. Inovatore privlači Berlin i jedan je od najtraženijih gradova u Evropi jer su niži životni troškovi, što preduzetnicima omogućava da uštede novac i ulažu u poboljšanje proizvoda i zapošljavanje većeg broja ljudi. Berlin je relativno pristupačan grad u poređenju sa ostatkom zemlje, ali i u odnosu na druge evropske prestonice kao što su London ili Stokholm.\nNudi saradnički prostor i centar kao što je „Factory Berlin“, startap kampus koji se nalazi u Berlin-Mitte. Donosi najbolje tehnologije poslovanja još u ranim fazama startapova i obezbeđuje izvanredno radno okruženje, organizovanu zajednicu i visokokvalitetne događaje.\nSlika 3. Berlin (preuzeto sa www.pixabay.com)\nZajedno sa Londonom i Berlinom, Amsterdam je jedan od najvećih startap centara u Evropi. Njegova multikulturna populacija i poslovno okruženje, zajedno sa velikim mogućnostima za startap čine ga odličnim okruženjem za započinjanje biznisa u oblasti arhitekture. Pored toga, gradskom startap scenom dominiraju kompanije iz oblasti razvoja softvera, pametne energije i 3D štampanja.\nJedan od najistaknutijih akceleratora u Holandiji nalazi se u Amsterdamu. „Startupbootcamp“, koji su osnovali Patrick De Zeeuw, Alex Farcet, Carsten Kolbeck i Ruud Hendriks 2010. godine, fokusira se na rešenja vezana za „pametne gradove i životni prostor", pametnu energiju i pametne zgrade. Nedavno je pokrenuta inicijativa „Share City“ koja povezuje startapove sa korporativnim svetom kroz gradske sadržaje. Holandska kompanija MX3D planira 3D štampanje celog mosta u Amsterdamu u saradnji sa kompanijom Heijmans.\nSlika 4. Amsterdam (preuzeto sa www.pixabay.com)\nPovoljno rentiranje nekretnina, niski troškovi života i rastuća startap scena privlače mlade kreativce u Lisabon, gde je preduzetnička zajednica u usponu. Dok portugalska vlada radi na oporavljanju zemlje iz poslednje ekonomske krize, startapovi i digitalni nomadi koriste različite poreske olakšice za otvaranje svojih kancelarija u Lisabonu. Prema rezultatima istraživanja sa sajta Numbeo koji poredi podatke o gradovima i zemljama, cene stanova u Lisabonu su skoro 70% niže nego u Londonu, a ukupni troškovi života u Lisabonu su skoro 50% niži.\nVišak praznih zgrada doveo je do pada cena rentiranja objekata i troškova života. Ovo, zajedno sa preduzetništvom u porastu čini savršenu klimu za startapove koji često imaju niske ili nikakve prihode u početnim fazama poslovanja. Ovde, projektanti i arhitekte rade na revitalizaciji napuštenih zgrada, izgradnji privremenih objekata i saradničkih prostorija. Lisabon je izabran za „najpreduzetničkiji“ grad u Evropi 2015. godine, sa brojnim startapovima, firmama sa udruženim kapitalom, inkubatorima i akceleratorima koji pružaju velike mogućnosti za kreativce.\nSlika 5. Lisabon (preuzeto sa www.pixabay.com)\nU novoj irskoj arhitekturi dominira nekoliko perspektivnih arhitektonskih firmi i niz fondova i programa podrške za startapove. Dablin je dobro povezan sa ostatkom Evrope, ali nudi manji broj poslovnih prostora, koji su takođe skuplji u poređenju sa Lisabonom. Međutim, grad podstiče niske poreske stope i stvara povoljno okruženje za startapove.\nIrska je već privukla veliki broj stranih direktnih investicija, posebno iz SAD. Nekoliko američkih kompanija je izabralo Irsku zbog svog poslovnog okruženja, posebno u tehnološkoj industriji. Oni u čijim se poslovima prepliću digitalne tehnologije i arhitektura voleće ovaj novi startap centar.\nNa primer, FenestraPro je tehnološka kompanija sa sedištem u Dablinu, koja pruža softverske alate za arhitekte u cloud-ima za optimizaciju dizajna fasada zgrada. FenestraPro je ovlašćena programerska firma sa Autodesk Revitom i blisko sarađuje sa nekim vodećim arhitektonskim firmama i stručnjacima iz ove oblasti. Njegov suosnivač Dave Palmer, inženjer arhitekture po struci i bivši predavač na DIT - School of Architecture, osnovao je kompaniju 2012. godine zajedno sa Simonom Whelanom, nakon par godina vođenja zajedničke firme.\nSlika 6. Dablin (preuzeto sa www.pixabay.com)\nU istočnoevropskim zemljama raste broj startap centara. Vlade izgrađuju infrastrukturu i javne fondove zajedničkog kapitala (VC fondovi) koji podržavaju startapove. Očekuje se da će se ovaj rast nastaviti stvaranjem novih akceleratora, saradničkih prostora i pouzdanih mogućnosti finansiranja. Prag je odlično mesto za preduzetnike i investitore. Zbog nedostatka glavnih konkurenata, grad je idealan za manje kompanije i timove, koje podržavaju strani inkubatori i akceleratori koji neguju talente.\nJedna od dugoročnih inicijativa koja deluje kao idejni inkubator je projekat „Negrelli Viaduct“, u organizaciji CCEA iz 2013. godine. On se fokusira na novo korišćenje prostora ispod poznatog vijadukta, spajanje urbanizma, arhitekture i umetnosti. CCEA je pokrenula projekat poslednjih par godina, zajedno sa partnerima iz javnog i privatnog sektora. Projekat je 2016. godine podržan od strane švajcarsko-češkog programa saradnje.\nSlika 7. Prag (preuzeto sa www.pixabay.com)


Konvertovanje Excel tabele u opseg podataka - Office podrška\nKonvertovanje Excel tabele u opseg podataka\nKad kreirate Excel tabelu, možda želite samo stila tabele bez funkcionalnost tabele. Da biste zaustavili rad sa podacima u tabelu bez gubljenja sve oblikovanje stila tabele koje ste primenili, možete da konvertujete tabelu u običan opseg podataka na radnom listu.\nDa biste uspešno dovršili ovaj postupak, morate prvo kreirati Excel tabele. Više informacija potražite u članku Kreiranje ili brisanje Excel tabele.\nNe možete da konvertujete tabelu u opseg podataka u Excel Online.\nKliknite bilo gde u tabeli, zatim izaberite stavke Alatke za tabele > Dizajn na traci. Na Mac računaru idite na karticu tabele .\nKliknite desnim tasterom miša na tabelu, a zatim u priručnom meniju izaberite stavku tabela > Konvertuj u opseg.\nNapomena: Funkcije tabele više neće biti dostupne nakon što tabelu konvertujete u opseg. Na primer, zaglavlja redova više neće uključivati strelice za sortiranje i filtriranje, a strukturirane reference (reference koje koriste imena tabela) koje su korišćene u formulama biće pretvorene u obične reference ćelija.\nVideo: Kreiranje i oblikovanje tabele


Državljanka Srbije uhapšena zbog sumnje na terorizam\nM. D.\t 25. novembra 2015. 13:30\nDržavljanku Srbije iz Kosovske Mitrovice, 21-godišnju Elmu Đušinac, pripadnici Agencije za istrage i zaštitu (SIPA) su uhapsili u Kalesiji, zajedno sa njenim suprugom Enesom Mešićem, koji je nedugo nakon hapšenja pušten na slobodu, prenose beogradski mediji.\nNalog za hapšenje stigao je direktno iz MUP-a Srbije. Nedugo nakon hapšenja, Đusinac je prebačena u Službu sa poslove sa strancima gde se i sada nalazi.\nEnes Mešić je od ranije poznat obaveštajnim i bezbednosnim agencijama BiH.\nOn je bio u grupi osoba koje su uhapšene 3. septembra prošle godine u policijskoj akciji kodnog naziva “Damask”, zajedno sa Huseinom Bosnićem, Avdulahom Hasanovićem, Eminom Hodžićem i Ademom Karamujom.\nNakon tromesečnog pritvora, na slobodu su pušteni svi osim Bosnića, koji je početkom ovog meseca prvostepenom presudom osuđen na sedam godina zatvora, zbog krivičnog dela javno podsticanje na terorističke aktivnosti u vezi s vrbovanjem, radi terorističkih aktivnosti i organizovanjem terorističke grupe.


Vučić: Nadam se da će biti hrabrih ljudi da prihvate kompromis\nRTS\t07.06.2019 18:52\nPredsednik Srbije Aleksandar Vučić rekao je na panelu "Dijalog Beograd-Priština – ulaženje u srž", u okviru međunarodne konferencije GLOBSEC u Bratislavi, da se do rešenja kosovskog pitanja može doći samo kompromisom i da ono mora biti takvo da obe strane "malo popuste". Hašim Tači izjavio da sporazum može da bude postignut ove godine. Sutra telefonski razgovor Vučića i nemačke kancelarke Angele Merkel.\nVučić je na panelu naveo da Priština i Beograd imaju drugačija tumačenja o teritoriji Kosova. Prema njegovim rečima, prištinske vlasti i albansko stanovništvo smatraju da Kosovo pripada njima, i da je nezavisna država, a prema srpskom Ustavu Kosovo je teritorija Srbije.\n"Tači je rekao da su takse uvedene protiv Srbije zbog našeg agresivnog ponašanja, a mi smo radili samo naš posao, a to je da se borimo protiv članstva Kosova u Unesku i Interpolu. Ništa agresivno nismo uradili što bi ugrozilo albanski narod. Nismo ništa učinili da im naudimo. Jedino pitanje je da se ne slažemo po pitanju statusa, i prema njima to je agresivno srpsko ponašanje", rekao je Vučić.\nNegirao je tvrdnje Tačija da se u Briselskom sporazumu nalazi odredba da Srbija neće da blokira Kosovo na putu ka članstvu u međunarodnim organizacijama, i dodao da je to nešto što se nalazilo u nacrtu, ali ne i u finalnom dokumentu.\nKako je podvukao, u finalnom dokumentu se nalazi da obe strane neće jedna drugu blokirati na evropskom putu, pa se to tiče samo puta ka EU, ali ne i Uneska i Interpola.\nPodsetio je da je Tači nekada bio protiv taksi, što je suprotno CEFTA sporazumu, koji je potpisala i Priština još 2006. godine.\n"Oni su mislili da Srbija treba da podrži njihovu nezavisnost", konstatovao je on.\nVučić je upitao, koliko će Prištini biti potrebno, kada se ukinu takse, da ponovo razgovara, pošto je Beograd spreman da to odmah učini odmah po ukidanju taksi.\n"Mi smo spremni da počnemo da pregovaramo odmah. To sam rekao svojim građanima više puta", naglasio je on dodajući da je neophodno da i Priština pravi ustupke.\n"Važno šta ćemo da uradimo za budućnost"\nUkazao je da se kosovsko pitanje mora rešiti, ako ne danas zbog političke situacije, neki drugi će morati to da urade i naglasio da je rešenje moguće samo ako je kompromisno.\nVučić je rekao da, gde god da se održava skup na kojem se govori o kosovskom problemu, uvek se postavlja pitanje da li će doći do podele, razmene teritorija, i da svi pitaju da li će Beograd i Priština postići sporazum.\n"Važnije od odgovaranja na pitanja koja priželjkuju drugi, jeste da moramo to da rešimo zbog nas", naglasio je on.\nPrema njegovim rečima, u redu je da Nemci, Amerikanci i Rusi budu zainteresovani, ali ovo pitanje je od najvećeg značaja za nas koji živimo tamo, i važno je za nas šta ćemo da uradimo za svoju budućnost.\nRekao je da može da govori samo u ime Beograda i da srpske vlasti čine sve da bi se postigao dogovor sa Prištinom, ali da nažalost do sada u tome nije bilo uspeha, a i sadašnja situacija nije najbolja.\n"Ako pitate kakve su nam mogućnosti za rešenje, ja sam prilično pesimističan, ali to ne znači da neću dati sve od sebe kao i svi drugi da održimo mir, stabilnost, a u isto vreme pokušamo da nađemo moguća rešenja", podvukao je on.\nVučić je kazao da su, kada su dve strane počele da daju predloge, usledile osude od strane čitave međunarodne zajednice.\nUkazao je i da polovina sveta podržava nezavisnost Kosova, a druga polovina je nije priznala i nema nameru da to učini.\n"To znači da moramo mi da nađemo rešenje. Ako je politička situacija danas takva da ne možemo to da učinimo, neki u budućnosti moraće to da urade. Nadam se da će biti nekih hrabrih ljudi ne samo u Beogradu, već i Prištini da prihvate rešenja koja će biti kompromis, a ne ona koja će samo njima odgovarati", objasnio je on.\n"Rešenje mora biti takvo da obe strane nešto malo popuste. Ne može biti da Srbi moraju da priznaju beuzslovno nezavisnost. To se neće dogoditi", podvukao je on.\nTači: Nepotrebno uslovljavanje\nPredsednik privremenih vlasti u Prištini Hašim Tači je rekao da je maratonski proces dijaloga u krizi zbog "nepotrebnog uslovljavanja" od strane Beograda, ali da veruje da će sledeći dani i nedelje, do sastanka u Parizu, biti odlučujući za pozitivan ishod procesa i za dogovor.\n"Verujem da dogovor može biti postignut ove godine, 2019", istakao je Tači i dodao da bi taj sporazum trebalo da bude sveobuhvatan, finalni, međunarodno priznat i zaključen međusobnim priznanjem.\nOn je rekao da su takse na robu iz Srbije rezultat "agresivnog ponašanja Srbije", posebno kad je reč o onemogućavanju ulaska Kosova u Unesko i Interpol, ali da veruje je samit u Parizu mogućnost da se dijalog nastavi konkrentim koracima.\n"Verujem da ćemo u narednim nedeljama napraviti pozitivnije okruženje, da ćemo prevazići prepreke, nastaviti dijalog i da pariski samit može da bude mogućnost da nastavimo dijalog konkretnim koracima ka finalizaciji u doglednoj budućnosti, u narednim mesecima", rekao je Tači.\n"Cilj je veći nego prepreke sa kojima se suočavamo, koje nisu ništa više nego dnevna politika", kaže Tači.\nOn je istakao da više od 70 odsto građana na KiM želi dijalog i postizanje sporazuma, da postoje različita mišljenja, ali da je cilj isti — da se postigne sveobuhvatan sporazum.\n"Tim sporazumom bi trebalo da se zatvore sva otvorena pitanja i koji će biti finalni, međunarodno i pravno priznat, te omogućiti i sačuvati multietnički karakter i realnost, bez granica među etničkim linijama", naveo je on.\nTaj dogovor trebalo bi da bude zaključen i međusobnim priznanjem, rekao je Tači i dodao da bi takav dogovor doneo više mira i stabilnosti na celom Balkanu i omogućio evropsku budućnost regionu.\n"On bi omogućio i da Kosovo postane član NATO-a, UN i EU", kaže Tači.\nNa panelu su učestvovali i predsednik Crne Gore Milo Đukanović i direktorka za Zapadnu Evropu, Zapadni Balkan i Tursku u Evropskoj službi za spoljne poslove Angelina Ajhorst.\nModerator panela je bio Metnju Karničnig, glavni dopisnik za Evropu portala Politiko.\nSutra razgovor Vučića i Merkelove\nPredsednik Srbije Aleksandar Vučić najavio je da će u subotu razgovarati telefonom sa nemačkom kancelarkom Angelom Merkel.\n"Šta može da bude tema razgovora, KiM naravno. Pitaću je i za dodatnu podršku i pomoć Nemačke, i za nemačke investicije, ali naravno da će tema biti Kosovo i Metohija", rekao je Vučić novinarima.\nKo nije ispunio obaveze?\nPanel je u jednom momentu prerastao u direktnu raspravu o tome šta je i ko zaista ispunio od obaveza iz zajednički potpisanog brisleskog sporazuma.\nVučić je istakao da je Beograd ispunio sve svoje obaveze, a Priština ni jednu jedinu — formiranje ZSO, i poručio da mu je dosta da međunarodna zajednica stalno za nešto okrivljuje Srbiju.\n"Ne želim da predstavljam državu koja će stalno biti osumnjičena od strane međunarodne zajednice da uništava mir, a svi ostali su sveci i anđeli. Meni je toga dosta. Mi smo ispunili sve obaveze i niko ne može reći da to nije tako. Niko ne može da kaže, uključujući i Tačija da ništa nismo ispunili do sada", poručio je on\nOn je ocenio i da se situacija na Kosovu komplikuje sve više i rekao da se nada da će se mir održati, i da će još većim naporima pokušati da se postigne dogovor.\nNa Tačijeve tvrdnje da Srbija nije ispunila sve svoje obaveze, navodeći integrisano upravljanje granicama, energetski sporazum i prohodnost mosta u Mitrovici, Vučić je odgovorio da u Briselskom sporazumu nema ničega po pitanju mosta, a da samo u stavki 13 stoji da će se intenzivirati diskusija o energetici i telekomunikacijama.\nMeđutim, dodaje da ne želi da igra igru okrivljavanja drugih, jer je spreman da nastavi dijalog sa Tačijem ili bilo s kim koji hoće, jer je od ključnog značaja, kako je rekao, da se sporazum postigne.\n1. MРШ издајниче нема "храбрих" да ти се придруже у велеиздаји а и на робији ако бог да да се Срби освесте


PressReader - Blic: 2018-09-29 - Mutne radnje Tominih ljudi u „Ratku Mitroviću“\nMutne radnje Tominih ljudi u „Ratku Mitroviću“\nBlic - 2018-09-29 - DRUŠTVO - slađana vukašinović\nIako je “Finkor”, investicioni fond registrovan u Nemačkoj čiji je savetnik bio i Milutin Mrkonjić, najavio da će u kompaniju “Ratko Mitrović” da uloži 50 miliona evra, umesto obećanog novca, fond otkupom dugova pokušava da ovu građevinsku firmu otera u stečaj, saznaje “Blic”.\nReč je o 100 miliona dinara koje je potraživala firma “Adriakop”, a “Finkor” otkupio krajem prošle godine, čime je pokazao da mu namere nisu, kao što su najavili, ulaganje i oporavak kompanije, već njeno preuzimanje za male pare. Da je to tako pokazuje i podatak da je, uprkos tome što je sud odložio ročište koje je bilo zakazano za 18. maj, ova firma već ušla u prostorije nekadašnjeg giganta građevinske industrije na Novom Beogradu, pa se sada i zvanično nalazi na njihovoj adresi u Ulici Jurija Gagarina.\nU isto vreme, sedište „Ratka Mitrovića“je nakon više decenija izmešteno u Novi Sad, i to samo dan pre nego što je nemački investicioni fond pokrenuo stečajni postupak, pa je nadležnost nad ovim slučajem prešla na Privredni sud u Novom Sadu. Nakon toga je došlo i do prodaje akcija nekih akcionara, za koju radnici tvrde da je potpomognuta iz kabineta nekadašnjeg predsednika Tomislava Nikolića.\nSumnju da ovim zakonskim akrobatikama fond “Finkor” želi da za male pare dođe do nekada velike firme, potvrđuje i to što je direktor ovog fonda Miroljub Jakovljević ujedno i član Nadzornog odbora „Ratka Mitrovića“. Reč je o čoveku koji je srpskoj javnosti poznat kao učesnik afere Janjušević-kolesar, zatim kao osumnjičeni u takozvanoj sejšelskoj aferi, za koju je Poreska uprava\nsvojevremeno tvrdila da je „najveća utaja poreza u Srbiji ikada do sada”, ali i kao glavni posrednik u privatizaciji Cementare „Novi Popovac” švajcarskom „Holcimu”, za koju je uzeo veliku proviziju. Njega je na to mesto postavilo rukovodstvo kompanije, odnosno v. d. direktora Dragan Ignjatović i predsednik NO Dušan Basara, i to suprotno volji akcionara. Akcionari zbog toga smatraju da su njih dvojica deo tima „Finkora“, a ne njihove kompanije.\nI dok se ove akrobatike izvode, radnici su na ivici egzistencije jer im nisu isplaćene zarade za čak tri godine, a država ostaje nema na sve ove poteze, iako joj se na ime poreza duguje oko 500 miliona dinara.\n- Predstavnici fonda „Finkor“bili su u Ministarstvu privrede i razgovarali sa čelnim ljudima, kojima su u pisanoj formi dostavili da će uložiti 50 miliona evra u lokacije Voždovački kružni put i Jurija Gagarina. U pismu stoji da će se ovo ulaganje desiti kada se “jasno uredi status kompanije, u smislu rešavanja stečajnog postupka, pri čemu je posebno važno uređenje vlasništva nad pomenutim lokacijama”. Pismo je ispred „Finkora“potpisao Arnd Heuman i očigledno je da država zna njihove prave namere u vezi s preuzimanjem - tvrde radnici ove kompanije.\nOni kažu i da su nedavno neki akcionari bili primorani da za male pare prodaju akcije firmama koje su povezane sa rukovodstvom kompanije.\n- Sada Basara i Jakovljević imaju većinu u Skupštini akcionara i smenili su predsednika Nikolu Zagorca. Naša saznanja ukazuju da je ova transakcija dogovorena uz pomoć ljudi iz kabineta nekadašnjeg predsednika Tomislava Nikolića, pre svega njegovog savetnika za bezbednost Milorada Simića, koji je rođačkim vezama povezan sa vlasnicima tih akcija. Priča se da je tom sastanku kumovao i bivši ministar Milutin Mrkonjić, koji je tvrdio da će Nemcima predložiti da investiraju u RM kažu radnici.\nI Slobodan Živojinović iz Udruženja akcionara ima ista saznanja.\n- „Finkor“je faktički preuzeo “Ratka Mitrovića”, oni već izdaju i prostor firme. Da li je sve to deo aranžmana iz protokola koji je predsednik NO Dušan Basara potpisao sa Nemcima, mi ne znamo. Ne znamo ni kakva je uloga Mrkonjića, ali ono što znamo to je da država podržava ovakav način otimanja firme - kaže Živojinović.\nPojedine sumnjive transakcije dogovarane su uz Pomoć ljudi iz kabineta bivšeg Predsednika države


Poštu vam donosi poštar zvani dron – Zenski Magazin\nPoštu vam donosi poštar zvani dron\nPošta Slovenije, u saradnji sa kompanijom “VanDron”, obavila je prvi probni let za isporuku paketa koji na kućnu adresu donosi dron.\nOvo je prvi korak ka obezbeđivanju hitnih isporuka paketa do područja gde konvencionalna vozila ne mogu da ih dostave brzo i efikasno, prenosi slovenačka agencija STA.\nMnoge kompanije širom sveta već uspešno koriste dronove za isporuku paketa.\nPrema rečima izvršnog direktora Pošta Slovenije Tomaža Kokota, sada je važno da kompanija bude aktivno uključena u proces izrade propisa koji regulišu letenje i rad bespilotnih letelica, sa ciljem pronalaženja novih poslovnih prilika.\nIako tehnologija to već dugo omogućava, propisi koji regulišu vazdušni prostor su prepreka.\nTrenutno je u Evropi malo manevarskog prostora koji bi omogućio takve isporuke u velikim razmerama.\n– Potencijalna upotreba dronova u isporuci je velika: isporuka laboratorijskih uzoraka u udaljena područja, dostava robe sa brodova na kopno, čak i dostava proizvoda kupljenih putem interneta krajnjim kupcima.\nVeliki potencijal vidimo ovde u Pošti Slovenije, naročito za segment isporuke putem onlajn kupovine – rekao je Kokot.


Press Online :: Politika :: Slovenački poslanik u EP ima novi USLOV ZA SRBIJU: Da li će nam MAFIJAŠKI OBRAČUNI DOĆI GLAVE u Briselu? / print=true\nSlovenački poslanik u EP ima novi USLOV ZA SRBIJU: Da li će nam MAFIJAŠKI OBRAČUNI DOĆI GLAVE u Briselu?\nDa li će mafijaški obračuni koji se, poslednjih godina, dešavaju na srpskim ulicama i koji često ostaju bez sudskog epiloga doći glave Srbiji u Briselu? Da se o tome pita slovenački poslanik Evropskog parlamenta Ivo Vajgl, koji je član Delegacije za stabilizaciju i pridruživanje Evropske unije i Srbije i izvestilac liberalnih partija za Srbiju, odgovor bi bio jasan - da.\nOn je, naime, izeneo predlog da bi "saradnja susednih država u oblasti organizovanog kriminala, trebalo da bude uključena u izveštaje o napretku zemalja kanidata za članstvo u EU". Time bi, praktično, efikasnosr Srbije u brobi sa tim problemom postala još jedan na listi uslova za čalnstvo u EU.\nOvaj slovenački političar, zapravo je prvi evropski zvaničnik koji je u evropskim okvirima otvorio temu mafijaških obračuna u Srbiji. Sada je ono što naziva problemom "velikog broja žrtava mafijaških obračuna u Srbiji koje prati izrazito mali broj rešenih slučajeva" premesitio u kontekst evrointegracija naše zemlje, predlažući da se „svetlo treba usmeriti i na taj problem“.\nKako navodi Radio Slobodna Evropa, u Srbiji je, od početka godine izvršeno 20 ubistava koja imaju odlike mafijaških likvidacija, a među njima je i ubistvo poznatog advokata Dragoslava Ognjanovića. Istovremeno, "ni jedno nije rešeno, u devet slučajeva postoje osumnjičeni, u 11 se praktično ne zna ništa".\n- Čini se da je to veoma ozbiljno pitanje - kaže Vajgl i dodaje da se podaci koje dobija od nevladinih organizacija razlikuju od zvanične slike.\n- Zbog toga sam na poslednjoj debati pred Komitetom za spoljne poslove Evropskog parlamenta citirao podatke koje su prikupili i niko ih nije demantovao. Radi se o tome da je bilo oko 80 slučajeva tipično mafijaških ubistava u Srbiji u poslednjih nekoliko godina, a da je samo u oko šest slučajeva neko priveden pravdi. Svi ostali su nestali negde u pravosudnim kanalima... - naveo je on ukazujući na sumnju na povezanost pojedinaca iz politike i mafije.\nPrema njegovim rečima, Srbija mora energičnije da se posveti svojim obavezama kada je u pitanju istraživanje organizovanog kriminala.\nNa konstataciju RSE da je u Srbiji od od 2012. godine do danas bilo 88 ubistava izvedenih na način svojstven mafiji, on je naveo da su Jugositočna Evropa i Zapadni Balkan, generalno, bili i ostali deo Evrope u kome se organizovani kriminal širio preko državnih granica.\n- Postoje sjajne veze između mafijaških organizacija u državama Zapadnog Balkana, uključujući i države koje su članice Evropske Unije. Dakle, te veze su široko rasprostranjene, a pravosuđa su veoma, veoma neefikasna kada te veze istražuju. Verujem da je potrebno više saradnje između policija i specijalnih tužilaštava za organizovani kriminal u različitim državama Zapadnog Balkana, a mislim da mi to propuštamo. Dakle, kada govorimo o izveštajima o napretku, mislim da bi tu saradnju susednih država trebalo da „uključimo u sliku“ o tome kako pojedinačna zemlja kandidat napreduje u tom pogledu - insistira Vajgl.


Đorića menjaju Boškov, Ćurković i Savićević\nBEOGRAD - Odbor za hitna pitanja FSJ na jučerašnjoj sednici razrešio je selektorske dužnosti Milovana Đorića. Na predstojeća dva meča u kvalifikacijama za odlazak na Svetsko prvenstvo 2002. godine u Japanu i Južnoj Koreji, protiv Rusije 2. juna, odnosno Farskih ostrva četiri dana kasnije, reprezentaciju Jugoslavije predvodiće tročlana selektorska komisija u sastavu: Vujadin Boškov, predsednik, Ivan Ćurković i Dejan Savićević, članovi.\n- Posle višečasovnih razgovora zaključili smo da je za Milovana Đorića teško da u ovom trenutku nastavi rad. Selektorske komisije nisu ništa novo, a nisu ni popularno rešenje. Međutim, smatramo da Boškov, Ćurković i Savićević imaju dovoljno kvaliteta da premoste nastalu situaciju na najbolji mogući način - kaže Branko Bulatović, generalni sekretar FSJ - Razgovarali smo sa pomenutom trojicom tek juče, na ovu temu. Mogu da kažem da su bili prilično iznenađeni, ali su prihvatili obavezu u interesu jugoslovenskog fudbala.\n- Da li će neko od njih sedeti na klupi, da li će formirati novi stručni štab, ili ostaviti stari, stvar je njihovog dogovora.\n- Razgovarali smo sa njim pre i za vreme sastanka. Bio je izuzetno korektan. Rekao je da nema razloga da podnese ostavku, jer ga je podržao Stručni odbor, ali i da će prihvatiti svaku odluku Odbora za hitna pitanja, što nam je donekle olakšalo posao.\n- Nenković je obrazložio predlog SO da Đorić ostane predstojeće dve utakmice na klupi. Složili smo se da ne postoje uslovi da se predloži neko ime, koje bi predvodilo najbolju selekciju na duže staze. Zbog kratkog vremenskog perioda do meča u Moskvi, ali i zbog poznate situacije unutar FSJ. Međutim, sagledavajući problem sa više aspekata i uvažavajući sve činjenice, odlučili smo da uskratimo poverenje Đoriću. Između ostalog, sastanku nisu prisustvovali Novak Jovanović, predsednik FSCG i Rade Svilar, predsednik FSV. Nije bilo glasanja, ali su sve diskusije išle u istom pravcu. Znamo da je svaka odluka podložna kritici, ipak, smatramo da smo izabrali u ovom trenutku najbolje rešenje - sumirao je Bulatović.\nMenjaju gene da pobede bolest i to trajno\nDa li vas iritira ČEKANJE U REDOVIMA KOD LEKARA ? Evo kako da to da izbegnete\nPUCNJAVA ISPRED CRKVE Jedna žena ubijena, jedna osoba ranjena


Čović: Vučić šalje poruke budućnosti BiH – NovostiDana.rs\nČović: Vučić šalje poruke budućnosti BiH\nSARAJEVO – Poruke koje šalje premijer Srbije Aleksandar Vučić, pa i one koje je poslao u Banjaluci, tokom obeležavanja Dana RS, poruke su budućnosti BiH, izjavio je predsedavajući Predsedništva BiH Dragan Čović.\nZbog toga i kada bi negde trebalo negativno da reaguje, naglasio je Čović, to ne čini.\n„Treba ostaviti dovoljno prostora da možemo dalje da nastavimo zajedno, to je jedini put. Iz Vučićevih poruka iz Banjaluke iščitavam samo jednu – BiH je celovita, ima svoju evropsku, odnosno evroatlantsku budućnost i mi to do kraja treba da iskoristimo“, rekao je Čoviću intervjuu za sarajevski portal Vijesti.ba.\nUpitan da li će odnosi BiH i Srbije zahladneti nakon 9. januara, kada su Danu RS u Banjaluci prisustvovali Vučić i njegov kabinet, Čović je kratko odgovorio: „Verujem da neće“.\nČović, kao član hrvatskog naroda u Predsedništvu BiH, kaže da je zvanično Sarajevo u situaciji prepunoj iskušenja, bez obzira na to da li se radi o evropskom putu, NATO savezu, odnosima sa susedima.\n„No, to je prelazni period, koji kod nas nešto duže traje. Uveren sam da će naš put kvalitetnih odnosa sa prva tri suseda – Crnom Gorom, Srbijom i Hrvatskom, ići stalno uzlaznom putanjom, bez obzira što se ponekad otvore pitanja koja pomalo destabiliziraju situaciju i stvore negativnu atmosferu“, rekao je Čović.\nSmatra da područje oko BiH po najviše može stabilizovati sama BiH i ona može biti predvodnik u tom procesu.


ZKM odgađa sve predstave - Večernji.hr\nZKM odgađa sve predstave\n12. 03. 2020. u 13:25 0 komentara 120 prikaza\nPočela su otkazivanja programa u zagrebačkim kazalištima. Zagrebačko kazalište mladih prvo je zagrabačko kazalište koje je povuklo ovaj poztez, i to uoči premijere "Cementa" u režiji Sebastijana Horvata, koja je bila zakazana za petak, 13. ožujka.\nZKM je, poručuju iz kazališta, ovu odluku donio u skladu s preporukom Nacionalnog stožera civilne zaštite da se zbog pandemije corona virusa do daljnjega odgode svi skupovi i organizirana okupljanja na kojima sudjeluje više od sto ljudi. Cijeneći publiku i zdravlje ljudi ZKM je privremeno bez predstava na repertoaru što se odnosi i na predstave Učlišta ZKM –a .\nNastava Učilišta ZKM -a i dalje se odvija prema planu kao i nastava u redovnim školama . O svim promjenama u svom kazališnom i učilišnom programu, a koje će ovisiti o preporukama Nacionalnog stožera civilne zaštite, medije i javnost iz ZKM-a će izvještavati svakog ponedjeljka.\nNo, unatoč tome u ZKM-u će se večeras, četvrtak, 12. ožujka, ipak održati Tribina Čitanje kazališta i zatvorena generalna proba predstave CEMENT, koja će svoju premijeru doživjeti nakon što prestane opasnost od virusne zaraze COVID-19.\nKljučne riječi koronavirus odgađanje zkm


Ugljanin: Srbija i Crna Gora izgubile kredibilitet da dalje vladaju Sandžakom - IndeksOnline.rs\nNaslovna REGION Crna Gora Ugljanin: Srbija i Crna Gora izgubile kredibilitet da dalje vladaju Sandžakom\nUgljanin: Srbija i Crna Gora izgubile kredibilitet da dalje vladaju Sandžakom\nNOVI PAZAR – Predsednik Stranke demokratske akcije (SDA) Sandžaka Sulejman Ugljanin smatra da su Srbija i Crna Gora izgubile kredibilitet da dalje vladaju Sandžakom, kao i da raspisuju i održavaju izbore na tom prostoru, dok ne reše njegov status.\nOn je na skupu te partije “Sandžak naša kuća” u Novom Pazaru pozvao Evropsku uniju, Savet Evrope, OEBS i druge medjunarodne organizacije da organizuju medjunarodnu konferenciju, kako bi se rešio status Sandžaka.\n“Ugljanin je poručio medjunarodnoj zajednici da ispred nje postavlja pitanje rešavanja teritorijalnog spora u vezi sa teritorijom Sandžaka na koju nijedna država ne polaže pravo osim gradjana Sandžaka”, saopšteno je danas iz SDA Sandžaka.\nU saopštenju se navodi da je Ugljanin na skupu pozvao sve gradjane Sandžaka da podrže borbu te partije i da se zajedno izbore za “slobodu i prava svog naroda”.\nNovopazarka Hena Kurtagić među šampionkama sveta!\nNOVI PAZAR - Odbojkašica iz Novog Pazara, srednji bloker obrenovačkog TENT-a Hena Kurtagić nalazi se na spisku seniorske reprezentacije Srbije, koju od 1. juna...\nSandžački odbor za zaštitu ljudskih prava i sloboda najoštrije osuđuje pritiske...\nU sudaru autobusa i automobila 2 poginulih, 19 povređenih\nNa auto-putu kod Prijeljine nađeno telo mladića\nLjajić: Razmislite gde na odmor, pre svega bitna je bezbednost


Kostreš: Razgovori potrebni da Vojvodina ne bi postala problem | Autonomija\nKostreš: Razgovori potrebni da Vojvodina ne bi postala problem\nZa usvajanje Zakona o finansiranju potreba većina glasova poslanika u oba parlamenta\nLiga socijaldemokrata Vojvodine je iznenađena, ali i obradovana najavom predsednika Vlade Srbije da će se u maju razgovarati o zakonu o finansiranju Vojvodine, izjavio je zamenik predsednika LSV Bojan Kostreš. Kako je rekao u emisiji „Jedan na jedan“ Radio-Televizije Vojvodine, „to pokazuje da sazreva svest da se o Vojvodini mora razgovarati kako ona ne bi postala problem“.\nOn je ocenio da je pitanje usvajanja zakona o finansiranju Vojvodine jedno od najkompleksnijih političkih pitanja danas u Srbiji, ne zbog same sadržine tog zakona, već zbog činjenice da povodom njega sve političke stranke i čitava politička javnost Srbije treba da se izjasni da li Vojvodina treba da postoji i koji stepen autonomije treba da konzumira.\nOn je napomenuo da je za usvajanje tog zakona potreba većina glasova poslanika i u pokrajinskom i u republičkom parlamentu, odnosno saglasnost većine činilaca na političkoj sceni.\n„Mi smo još 2006. godine kada je usvojen Ustav rekli da je on loš i da će nam se svima vratiti kao bumerang. Ne samo zbog pitanja autonomije Vojvodine, već i zbog njegove neuklopljivosti u pravni sistem Evropske unije, kao i zbog mnogih drugih stvari“, kazao je Kostreš.\nOn je dodao da ustavno-pravni položaj Vojvodine treba menjati, ali da, dok se za to ne stvore uslovi, treba doneti zakon o finansiranju pokrajine.\n„Stav Lige je da Vojvodina treba da ima zakonodavnu, sudsku i izvršnu vlast, kao i imovinu zagarantovanu ustavom. Predlog rešenja zakona o finansiranju koji smo napravili zajedno sa Demokratskom strankom i Savezom vojvođanskih Mađara svakako je ispod toga i minimum je na koji možemo da pristanemo, ali verujemo da je to maksimum koji u ovom momentu može da se postigne“, ukazao je.\nKostreš je rekao da LSV nema nikakvu posebnu komunikaciju sa Srpskom naprednom strankom, ali da je spremna da razgovara i sarađuje sa svima koji su žele da prihvate program Lige, pa i sa SNS.\nOn je naveo da je DS u prethodnom periodu prihvatila neke ideje LSV-a i da su zato u pokrajinskom parlamentu usvojene deklaracije o neophodnosti rešenja ustavno-pravnog položaja Vojvodine i o obeštećenju Vojvodine po pitanju privatizacije Naftne industrije Srbije.\nKostreš je rekao da će nakon sledećih pokrajinskih izbora, koji moraju da se održe u narednih godinu dana, LSV sigurno najpre pokušati da napravi saradnju sa DS-om i SVM-om koji su njeni tradicionalni partneri, ali da ne isključuje mogućnost saradnje sa SNS.\n„Ne možemo da sarađujemo sa anticivilizacijskim strankama. SNS nije anticivilizacijska stranka“, ocenio je sagovornik RTV-a.\nZamenik predsednika LSV je izrazio uverenje da će ta stranka nakon izbora formirati pokrajinsku Vladu.\n„Mi ćemo formirati Vladu, zajedno sa ostalima. Liga će diktirati uslove“, kazao je Kostreš, uz ocenu da takav optimizam formira na osnovu nekih istraživanja javnog mnjenja, kao i rezultata prethodnih izbora „koji pokazuju da Liga stalno raste“ u biračkom telu.\nOn je rekao da je za LSV svejedno kada će biti izbori i ocenio da pokrajinski i lokalni izbori treba da budu u istom dan jer je besmisleno da se na glasanje izlazi „na svaka dva meseca“.\nGovoreći o Ligi paora koju je LSV nedavno osnovala, Kostreš je rekao da tu organizaciju čine članovi stranke koji žive od poljoprivrede. On je dodao da će ona imati ulogu savetnika poslanicima LSV po pitanju sela i agrara.\n„Vojvođansko selo je u teškoj poziciji, socijalna primanja su veća od poljoprivrednih penzija. Izgleda kao da se više isplati da ceo život budete socijalni slučaj i ništa ne radite, nego da vredno radite čitav radni vek i onda dobijate takvu malu penziju“, naveo je.\n(-6 rating, 14 votes)


U Batagonu tvrde: Sve je po zakonu! :: Dešavanja u Bijeljini ::\nU Batagonu tvrde: Sve je po zakonu!\n"Batagon International AG" je na tržište Bosne i Hercegovine ušao sa jasnim ciljem da unapeđuje privrednu i poslovnu klimu, stabilizuje poslovanje akviziranih kompanija, otvori nova radna mjesta i pokaže da je društveno odgovorna kompanija.\nPredstavnici "Batagona" su neprijatno iznenađeni tretmanom investitora u Republici Srpskoj, saopšteno je iz "Batagona", navodeći da su kompanije "Batagon International AG" iz Švajcarske i njeni predstavnici već danima izloženi senzacionalističkim medijskim natpisima i neosnovanim optužbama upućenim od strane pojedinih grupa i političkih opcija u Republici Srpskoj, što nanosi štetu i negativno utiče na reputaciju te kompanije.\nDalje navode da su te aktivnosti osnov za podnošenje tužbi za naknadu štete i iniciranje potencijalne krivične odgovornosti.\nPodsjećaju da se "Batagon International AG" sa potpisanim Memorandumom s Vladom Republike Srpske, a na ime otkupa potraživanja prema AD "Birač" - u stečaju, obavezao na ispunjenje obaveza na način koji ni jedna od do tada zainteresovana strana nije pristala.\n"Prihvaćeni su uslovi u kojima je u potpunosti osigurana Vlada Republike Srpske, dok je 'Batagon' preuzeo i obavezu širih ulaganja, koja će biti velika razvojna komponenta za regiju Birača i Republike Srpske", kaže se u saopštenju.\n"Svi relevantni podaci o kompaniji 'Batagon International AG' i dokaz o raspoloživim sredstvima za ulaganje su dostavljeni Vladi Republike Srpske. Nakon detaljne provjere i analize dobijena je i prethodna saglasnost za sticanje kvalifikovanog – kontrolnog učešća u "Pavlović International Bank" a.d. Bijeljina od strane Agencije za bankarstvo Republike Srpske, u skladu sa zakonom utvrđenim procedurama čime je odstranjena bilo kakva sumnja na upitnost vlasništva i pozadinsku strukturu kompanije", tvrdi "Batagon" u saopštenju.\nNavodi se da je "Batagon International AG" vlasnik pravnih lica na teritoriji Švajcarske, Republike Srbije, Bosne i Hercegovine, Slovenije i Hrvatske i da zapošljava preko 1.000 ljudi.\nTvrde da kompanija "Batagon International AG" posluje sa preko 10.000 kompanija iz EU, Afrike, Azije i Rusije, te je do sada investirala značajna finansijska sredstva u više zemalja Evropske unije.\nU posljednjih godinu i po dana, prema saopštenju, "Batagon" je aktivno prisutan u zemljama regiona i na prostorima bivše Jugoslavije, gdje je do sada investirao preko 100 miliona evra, te tokom procesa investiranja zaposlio preko 600 radnika, sa tendencijom daljeg rasta i utvrđenim dugoročnim poslovnim ciljevima za naredni period.\nPored toga, "Batagon International AG" se obavezao prema Vladi Republike Srpske da ulaže u razvoj Olimpijskog centra Jahorina. Sa preuzimanjem hotela Bistrica, preuzete su i obaveze za 103 radnika i njihove porodice sa šire teritorije regija Pale, Sokolac, Istočno Sarajevo i Kantona Sarajevo.\n"Predstavnici kompanije 'Batagon International AG' upozoravaju da se ovakvim neosnovanim napadima ugrožavaju ozbiljni investicioni projekti. Stvorena je atmosfera kojom se urušava povjerenje prema investitorima i plasiraju neosnovane optužbe prema kompaniji 'Batagon International AG', što može biti i povod za obustavu naših daljih poslovnih aktivnosti na tržištu Republike Srpske".\nTakođe, čelni ljudi "Batagona" se nadaju da će predstavnici Vlade Republike Srpske oštro stati na put svim daljim špekulacijama na račun te kompanije.\n"Menadžment 'Batagona' je uvjeren u jasne namjere Vlade Republike Srpske da pošalje ohrabrujuću i pozitivnu poruku i podršku svim budućim investitorima, umjesto plasiranja lažnih optužbi koje u krajnjoj instanci najviše štete imidžu zemlje i obeshrabruju investitore", kaže se u saopštenju.\n"Batagon" je sa Vladom Republike Srpske sklopio ugovor o preuziamnju potraživanja Vlade od fabrike glinice "Birač" u iznosu oko 43 miliona KM.


Usvojen sporazum o dvojnom državljanstvu\nPredsjedništvo BiH usvojilo je Sporazum o dvojnom državljanstvu između BiH i Republike Hrvatske. Prema riječima člana Predsjedništva Sulejmana Tihića, njegovo zvanično potpisivanje očekuje se uskoro:\n“To je sukladno odredbama Dejtonskoga sporazuma o ugovorima o dvojnom državljanstvu sa susjednim zemljama i oni su tu, što se tiče sadržaja, ujednačeni - znači, ono što je bilo sa Srbijom i Crnom Gorom. Odredili smo da to potpiše predsjedavajući Ivo Miro Jović ili, pak, ministar civilnih poslova, zavisno od nivoa i ranga koji će biti s druge strane.”\nTihić je dodao da je Predsjedništvo također produžilo mandat Misiji evropske policije u BiH za još dvije godine.\nSumirajući rezultate koje je BiH postigla u 2005. godini, kao najznačajnije Tihić je izdvojio usvajanje reforme odbrane, te početak razgovora sa Evropskom unijom o procesu stabilizacije i pridruživanja.\nO očekivanjima za narednu godinu, član Predsjedništva BiH kaže:\n“Očekujemo, ako Bog da, potpisivanje sporazuma o zaključenju ugovora o pridruživanju s Evropskom unijom i da BiH postane kandidat za članstvo u Evropskoj uniji. Očekujemo da budu uhapšeni ratni zločinci i da BiH bude primljena u Partnerstvo za mir i da se implementiraju ostali dijelovi reforme odbrambenog sistema, kako bismo 2008. godine postali članica NATO-a. To je sasvim realno ako budemo išli ovim tempom i na ovaj način kako smo to zacrtali u reformi odbrambenoga sistema.”\nPrema Tihiću, naredna, 2006. godina, iako izborna, mogla bi biti godina ekonomskog napretka, čemu će doprinijeti, kako je rekao, i uvođenje poreza na dodatu vrijednost.


Jovanović u Paraćinu: Odluka o bojkotu zalog za potpunu promenu sistema u Srbiji - Teslavision\nJovanović u Paraćinu: Odluka o bojkotu zalog za potpunu promenu sistema u Srbiji\nPotpredsednik Narodne stranke Nikola Jovanović izjavio je danas da odluka o bojkotu ne znači samo neučestvovanje na prolećnim lažnim izborima, nego je to i poruka građanima da „ne pristajemo na dalje urušavanje države i snižavanje standarda u bilo kojoj sferi javnog života“.\nPiše: Danas Online 15. oktobra 2019. 15.43\nNikola Jovanović Foto: SZS\n„Bojkotom upisujemo među koja razdvaja demokratiju i totalitarizam, izbore i prinudu, medije i propagandu, dijalog i govor mržnje“, rekao je Jovanović u Paraćinu, gde je razgovarao sa građanima.\nJovanović je, kako prenosi pres služba Saveza za Srbiju, dodao da je zato odluka o bojkotu samo prvi korak u potpunoj promeni sistema u Srbiji.\n„Novi sistem će podrazumevati lustraciju, specijalnog tužioca za visoku korupciju, promenu Zakona o radu, departizaciju javne uprave, uvođenje profesionalnog menadžmenta u državna i javna preduzeća, poništavanje ili izmenu štetnih ugovora po državu, kombinovani sistem izbora poslanika i direktni izbor predsednika opština i gradnačelnika“, istakao je Jovanović.\nNa pitanje građana o jučerašnjim događajima posle promocije zbirke kolumni zamenika gradonačelnika Beograda Gorana Vesića, Jovanović je odgovorio da se na snimcima vidi da nije bilo nikakvog nasilja prema Vesiću i ne sme ga biti ni ubuduće, ali da je javno izražavanje nezadovoljstva radom jednog javnog funkcionera demokratska tekovima i evropska praksa.\n„Očekujem da će biti podneta prijava protiv direktora Beogradskih elektrana Radeta Baste, koji se juče vratio u svoju primarnu ulogu kikboksera“, rekao je Jovanović.\nPrevious : Zašto samo trećina građana Srbije pere ruke posle toaleta\nNext : Priština povukla zahtev za prijem u članstvo Interpola


Slovenija i dalje ima najbrži Internet u regionu — Online Tržište\nObjavio(la) Slavnic Predrag u kategoriji Generalno, Istraživanje, Lokalno tržište na dan 23. Decembra 2015. / ostavite komentar\nPrema najnovijem izveštaju kompanije Akamai, brzina Internet na globalnom nivou se značajno povećala. Naime, prosečna globalna brzina Interneta sada je 5,1 Mb/s što je rast od 14% u odnosu na prošlu godinu. Nažalost, poslednje istraživanje kompanije Akamai pokazuje da samo pet odsto korisnika ima brzinu veću od 25 Mb/s.\nKompanija Akamai u svom najnovijem izveštaju beleži rast prosečne brzine Interneta u 126 zemalja. Najniži rast od 0,2 odsto zabeležen je u Japanu a najviši od 147 odsto u Kongu.\nJužna Koreja i dalje prednjači sa najbržom prosečnom brzinom Interneta od 20,5 Mb/s a slede je Švedska sa 17,4 Mb/s, Norveška sa 16,4 Mb/s i Švajcarska sa 16,2 Mb/s.\nIako je Južna Koreja i dalje lider ono što je svakako zanimljivo istaći jeste da je njena prosečna brzina Interneta pala za čak 19 odsto u odnosu na prošlu godinu.\nŠto se tiče ponude najvećih brzina, tu je Singapur na prvom mestu sa brzinom Interneta od 135,4 Mb/s. Na drugom i trećem mestu su Hong Kong koji nudi 101,1 Mb/s i Južna Koreja koja nudi maksimalnih 86,6 Mb/s.\nU izveštaju kompanije Akamai nema Srbije niti zemalja našeg regiona. Međutim, u vrlo zanimljivom izveštaju Međunarodne unije za telekomunikacije, objavljenom početkom meseca, Srbija se nalazi na 51. mestu liste zemalja sa najboljom Internet konekcijom. Međunarodna unija za telekomunikacije takođe je imenovala Južnu Koreju kao zemlju sa najbržim Internetom.\nVažno je reći da je ovaj izveštaj sam po sebi vrlo interesantan i sveobuhvatan a samo rangiranje zemalja dosta specifično jer se vrši na osnovu specijalnog “ICT Development Index (IDI)” koji zavisi od brzine Internet konekcije, obima osnovnih pretplatnika na 100 stanovnika i procenta domaćinstava koja poseduju računar. Maksimalna IDI ocena je 10.\nSa IDI ocenom 8,93 Južna Koreja se prvi put našla ispred Danske, koja je prethodnih nekoliko godina bila na vrhu liste. Island je treći dok su Ujedinjeno Kraljevstvo i Švedska na četvrtom i petom mestu. Na listi 167. zemalja poslednje mesto zauzima Čad sa ocenom 1,17.\nŠto se tiče našeg regiona Slovenija i dalje ima najbrži Internet. Prema izveštaju Međunarodne unije za telekomunikacije Slovenija je na 33. mestu, Hrvatska na 42., Mađarska na 48., Bugarska na 50., Srbija na 51., Rumunija na 59., Makedonija na 60., Crna Gora na 65. a Bosna i Hercegovina na 77. mestu.\nPrema ovom izveštaju Međunarodne unije za telekomunikacije, Bosna i Hercegovina i Albanija su najgore rangirane zemlje u Evropi.\nTagovi: akamai, balkan, Bosna i Hercegovina, brzina interneta, Hrvatska, istraživanje, lokalno tržište, slovenija, Srbija


U prodaji 36. broj magazina LICEULICE - Dijalog.net\nNaslovna Društvo U prodaji 36. broj magazina LICEULICE\nBeograd, 21. april 2017. – Na ulicama je novi, 36. broj magazina Liceulice, koji, kao što je poznato, prodaju osobe sa margina našeg društva.\nOsim mogućnosti da pošteno zarade za život, za prodavce Liceulice znači i sigurno utočište u kom će dobiti razne druge vrste podrške, od psihosocijalne, preko materijalne, do raznih obuka i kurseva koji će im pomoći da izađu iz krize u kojoj su se našli.\nU 2017. Liceulice tim nastavlja, da iz meseca u mesec, zapošljava sve više prodavaca, a novi broj je štampan u, do sada, najvećem tiražu od devet hiljada primeraka!\nU 36. broju je jedna važna tema o kojoj se ne priča dovoljno, a pogotovo ne na pravi način, a to je femicid i nasilje nad ženama.\nMagazin Liceulice donosi veliki broj tekstova koji objašnjavaju razne aspekte ovog problema, a broj je finansiran zahvaljujući podršci Rekonstrukcija Ženskog Fonda. Da femicid nije tek stvar crne hronike, već posledica do kraja izvedene patrijarhalne logike, pokazuje u svom tekstu Lara Končar; Dina Čubrić daje primere rodnog nasilja u jeziku, Vanja Macanović bavi se novim pravnim rešenjima u slučajevima nasilja u porodici, a Tanja Ignjatović objašnjava zašto sigurne kuće nisu pravedno rešenje.\nLiceulice tim je priredio je i „Rečnik svakodnevnog seksizma“, sa nekim mogućim odgovorima na svakodnevne situacije u kojima se susrećemo sa seksističkim govorom. Tema broja je ispraćena i kroz vizuelne sadržaje – naslovnu stranu dizajnerke Sanje Polovine, i fotografije Goranke Matić.\nU stalnoj rubrici "Priče sa margine" Liceulice tim predstavlja novu prodavačicu, fakultetski obrazovanu Svetlanu Petrović, koja sa kupcima može da razgovara na nekoliko svetskih jezika.\nPodsećamo, organizacija Liceulice deluje po principu fonda namenjenog ekonomskoj i socijalnoj inkluziji pripadnika marginalizovanih grupa, a u najvećoj meri se oslanjaju na podršku građana i firmi. Kao i do sada, možete da podržite Liceulice na način kakav vam najviše odgovara. Kupujte magazin od prodavačica i prodavaca, pretplatite se, donirajte u skladu sa svojim mogućnostima, ili poručite majicu iz aktivističke kolekcije Štenderaj. Ukoliko živite u inostranstvu, postoji i mogućnost da plaćanje izvršite i preko servisa Paypal.\nPrethodno Pavlica (BIRODI): Personalizacija na predsedničkim izborima poprimila najveće razmere u poslednjih 5 godina\nSledeće Čvrst stav Brisela u pregovorima o Bregzitu\nBeograd, 17. septembar 2018. godine – LICEULICE predstavlja crowdfunding kampa…\nTop Tags Evropska komisija konkurs evropske integracije OCD lokalna samouprava Srbija i Evropska unija Civilno društvo mediji mladi istraživanje Društvo Evropska unija Pravosuđe Vlada Republike Srbije vladavina prava


Incko: RS krši Dejtonski sporazum referendumom o sudu\nVisoki predstavnik u Bosni i Hercegovini Valentin Incko ponovio je da Republika Srpska (RS) jasno krši Dejtonski sporazum odlukom da raspiše referendum o državnom sudu i tužilaštvu.\n"Što se tiče tog pitanja, u izveštaju koji sam nedavno podneo Savetu bezbednosti UN, objasnio sam razloge za to, jer kao konačni autoritet u pogledu tumačenja civilnih aspekata Opšteg okvirnog sporazuma za mir, zaključio sam da RS jasno krši ovaj sporazum", rekao je Incko u intervju sa sarajevski portal Vijesti.ba\nOn je poručio da i dalje zadržava potrebne instrumente za osiguranje sprovođenja Dejtonskog sporazuma.\nIncko je kazao i da bi vlasti RS sada trebalo bez odlaganja da "ostave referendum po strani", upozorvši da "nezakonite jednostrane radnje", kako je nazvao predloženi referendum, mogu destabilizovati BiH.\nUpitan kako komentariše tvrdnju predsednika RS da neće poštovati eventualnu odluku visokog predstavnika da ga smeni ako ostane pri odluci o referendumu, Incko je rekao da je tokom proteklih 10 godina bilo više "velikih izjava" Dodika i ostalih političara, dok su građani bili prepušteni sami sebi da preživljavaju kako znaju i umeju.\nPo njegovim rečima, u potpunosti se moraju poštovati sve odluke Tužilaštva i Suda.\n"Moje pitanje je: ukoliko oni u RS, koji su pokrenuli ovaj referendum, zaista žele da poprave pravosuđe, kao što tvrde, zašto onda zahtevaju da se oslabi mogućnost državnog tužioca da procesuira slučajeve političke korupcije", kazao je Incko.


► Misija MMF: U narednoj godini za Srbiju prioritet strukturne reforme\nRazgovarali su o prvim rezultatima sprovodjenja novog programa makroekonomskih i strukturnih reformi podržanog Instrumentom za koordinaciju politike (The Policy Coordination Instrument).\nŠef Misije MMF-a je na sastanku, kojem su prisustvovali i ministar finansija Siniša Mali i ministar za državnu upravu i lokalnu samoupravu Branko Ružić, pohvalio makroekonomske rezultate Srbije.\nNaročito je značajno povećanje nominalnog BDP-a i smanjenje učešće javnog duga u BDP-u, istakao je Ruf i dodao da je odlična vest i to što je revidirana stopa privrednog rasta za celu godinu sa 3,5 odsto na 4,2 odsto, saopšteno je iz Vlade Srbije.\nDodaje se da je Ruf pohvalio Ministarstvo finansija koje je reformu Poreske uprave postavilo kao prioritet u 2019. godini.\nBrnabić je istakla da su ove godine postignuti veoma dobri makroekonomski rezultati, te da je važno da se trend ubrzanog rasta nastavi i u narednoj godini.\nPremijerka je ocenila da je, u cilju ostvarivanja očekivanog rasta, važno da se više ulaže u javne investicije i infrastrukturu, i nastavi sa stimulativnim merama za podsticaj razvoja inovacija u privredi.


HRT: Stoltenberg: Rusija ne može tražiti stvaranje "drugorazrednih" članica NATO-a\n20:39 / 07.01.2022.\nNATO smatra pozitivnim spremnost Rusije za razgovor idućeg tjedna, ali ne može dopustiti stvaranje "drugorazrednih" saveznika koje se ne može braniti, izjavio je u petak glavni tajnik NATO-a Jens Stoltenberg nakon virtualnog sastanka ministara vanjskih poslova NATO-a.\n- Spremni smo sudjelovati u kontroli naoružanja, konvencionalnog i nuklearnog, s Rusijom, ali to mora biti recipročno, rekao je Stoltenberg.\n- To je drugačije od nametanja jednostranih sankcija. Ne možemo se dovesti u situaciju u kojoj imamo drugorazredne članice NATO-a koje NATO kao savez ne smije braniti, dodao je.\nFrancuski predsjednik Emmanuel Macron također je komentirao u petak razgovore s Rusijom te je poručio da "dijalog ne znači davanje ustupaka".\n- Dijalog znači biti u stanju sagledati naše nesuglasice, ali i pokušati graditi budućnost, dodao je.


"Birači žele progresivnu i zelenu Evropu"\nPredstanici evropskih Zelenih zadovoljini su prvim rezulatima izbora za Evropski parlament koji ukazuju na značajan skok podrške njihovoj opciji.\nZeleni bi, sudeći prema prvim preliminarnim rezulatima, trebalo da imaju značajnu ulogu u novom sazivu Evropskog parlameta. Jedan od kandidata Zelenih za mesto predsednika Evropske komisije, holandski poslanik Bas Eikhaut kaže da očekuje sjajne rezultate za Zelene: "Mislim da je jasno da su birači želeli promenu i da su glasali za drugačiju Evropu. Mislim da žele progresivnu zelenu Evropu, za to su glasali i mi ćemo se za to boriti".\n(UŽIVO) IZBORI ZA EVROPSKI PARLAMENT Najveća izlaznost u poslednjih 20 godina\nPRVI REZULTATI U Nemačkoj blok Merkelove u padu, ali sa najvećom podrškom\nPrva na listi kandidata Zelenih Ska Keler ocenjuje da je bolja izlaznost birača znak prave demokratije: "Odlično je što imamo veću izlaznost na izborima jer to je demokratija, praviti svoje izbore za svoju budućnost i ne dozvoliti da drugi odlučuji o vama".\nIzbori za Evropski parlament u Hrvatskoj: Do 16.30 izašlo 21,31 odsto birača\nNekadašnji hrvatski premijer i bivši predsednik najuticajnije opozcione Socijaldemokratske partije (SDP), Zoran Milanović, potvrdio je danas da će se kandidovati za predsednika Hrvatske na predstojećim izborima i poručio da želi da bude predsednik "moderne, progresivne, znatiželjne i otvorene Hrvatske".\nPredsednik Milo Ðukanović izjavio je danas da Crna Gora nema nameru da otme jedan milimetar nečije teritorije, ali da neće dozvoliti da se otima ono što pripada toj državi.\nNEVEROVATNO Dva okeana se dodiruju ali se njihove vode NE MEŠAJU (VIDEO)\nNa mestu gde se susreću Tihi i Atlantski okean, kod Rta Horn, načinjen je impresivan video-snimak sa jednog turističkog broda na kojem je granica između dva okeana jasno vidljiva - kao na geografskoj karti, ostavljajući utisak da njihove vode ne mogu da se izmešaju.\nBračni par poznat kao “italijanski Boni i Klajd” uhapšeni su u subotu na Tajlandu nakon godina potrage. Frančesko Galdeli (58), koji se na internetu pretvarao da je slavni holivudski glumac Džordž Kluni kako bi prodao odeću, i njegova žena Vanja Gofi (45) uhapšeni su u zajedničkoj akciji agenata Interpola iz Rima i tajlandskih istražitelja.\nTrudo u četvrtak u Vašingtonu\nKanadski premijer Žastin Trudo tokom ove sedmice otputovaće u Vašington, gde će se sresti sa predsedavajućim Predstavničkog doma američkog Kongresa Nensi Pelosi i liderom većine u Senatu Mičom Mekonelom, izjavili su danas izvori.


Alberto pre Orvila i Vilbura\nBonvivan iz zemlje kafe ipak ušao u istoriju kao prvi letač u letelici s motorom\nPre sto godina, 17. decembra 1903. godine, braća Orvil i Vilbur Rajt su ušli u istoriju kao prvi ljudi koji su uzdigli letelicu sa zemlje i u vazduhu je zadržali istorijskih 12 sekundi. Iako su danas priznati kao prvi ljudi koji su uspeli da lete u mašini na sopstveni pogon, braća Rajt nisu dobili to priznanje od svojih savremenika već su morali da se bore za njega.\nPrvi priznati letač u avionu je bio Alberto Santos Dumont, brazilski bonvivan, koji je živeo u Parizu, a bavio se letenjem kao hobijem. Dumont je bio poznat svojim savremenicima u Francuskoj kao ekscentrični plejboj koji je više vremena provodio u korpama balona nego na zemlji. U jednoj od biografija ovog pionira leta se tvrdi da je držao balon vezan za stub ispred svoje zgrade na Šanzelizu i da je svako veče njime leteo do čuvenog restorana "Maksim", a da je na isti način tokom dana povremeno išao u posete prijateljima ili u kupovinu.\nZa razliku od braće Rajt, Dumont nije imao većih problema sa novcem pošto je dobio veliko nasledstvo od oca koji se bavio proizvodnjom kafe u Brazilu. Dumont je postao svetski slavan kada je izveo prvi javni let u avionu sa motorom nazvan 14 BIS na visini od oko 250 metara u jednim pariskom predgrađu 12. novembra 1906., tri godine posle braće Rajt.\nU čast stogodišnjice prvog leta avionom braće Rajt, filatelističko društvo Igalo promovisalo je poštanski žig i razglednicu. Na poštanskom žigu kojim su obeležene sve pošiljke koje su juče poslate iz hercegnovskih pošta, nalaze se likovi braće Vilbura i Orvela Rajt, a na razglednici fotografija aviona kojim su izveli prvi let u mestu Kiti Houk.\nIzložba povodom 100 godina avijacije u svetu pod nazivom "Noćni let", čiji su autori akademski slikari Miško i Bogdan Pavlović, otvorena je u Muzeju jugoslovenskog vazduhoplovstva na beogradskom aerodromu. Pavlovići su organizovali ovu izložbu u saradnji s Muzejom, uključujući se tako u svetsko obeležavanje jednog veka od kada je čovek ostvario prvi uspešan let.\nKada su Rajtovi saznali za njegov podvig počela je borba da dokažu da su oni izveli let avionom tri godine ranije, u mestu Kiti Hok na obali Atlantika u državi Severna Karolina. Rajtovi su čak išli na sud i uspeli su da dokažu svoje tvrdnje pošto su vrlo sistematično beležili sve što su radili, a imali su i fotografije i izjave nekoliko svedoka. Ni sud nije uspeo da ubedi Brazilce da su Rajtovi zaista prvi leteli. Među argumentima koji se navode u prilogu Dumonta je i činjenica da su američka braća koristila neku vrstu katapulta za poletanje.\nStručnjaci za istoriju letenja u Brazilu tvrde da braća Rajt nisu ispunila sve uslove da bi njihovi let bio priznat kao prvi kontrolisani samostalni let mašine na sopstveni pogon teže od vazduha, a da Dumont jeste pošto je poleteo bez ikakve pomoći. Brazilci toliko strasno brane svog zemljaka da čak navode kao "svedoke optužbe" i snagu vetrova zbog kojih su braća Rajt i izabrala mesto Kiti Hok za svoje letove kao dokaz da nisu ispunili kriterijume kontrolisanog letenja.\nDumont će, ipak, ostati upamćen kao prvi čovek koji je nosio ručni sat. On je od svog prijatelja Luisa Kartijea naručio sat koji može da nosi na ruci kada leti. Kartije i danas prodaje model nazvan Santos po Albertu Santosu Dumontu.


AstraZeneca vakcine odobrene za upotrebu u Evropskoj uniji – Radio Feral\nAstraZeneca vakcine odobrene za upotrebu u Evropskoj uniji\n29/01/2021 29/01/2021 Mirsad Zulic\t0 Comments\tvakcina\nEvropska medicinska agencija je danas odobrila vakcinu protiv koronavirusa koju su napravili AstraZeneca i Oxford, odnosno preporučila ju je svim članicama za upotrebu.Burna sedmica u kojoj je evropski blok oštro napao proizvođače Pfizer i Moderna zbog usporavanja isporuke vakcina protiv koronavirusa završava se odobrenjem evropskog regulatora za upotrebu vakcine kompanije AstraZeneca.\nOdobrenje dolazi dan nakon što je Njemačka kazala da njihove vakcine neće davati osobama starijim od 65 godina.\nOdluka EU o odobrenju još jedne vakcine protiv koronavirusa se očekivala već neko vrijeme usljed upozorenja članica da im ponestaje doza vakcina, a pretpostavljalo se da će upravo AstraZeneca vakcine biti sljedeće.\nDanas je i Johnson & Johnson predstavio rezultate učinkovitosti vakcine koju su izumili, stoga se očekuje da će sljedeće odobrenje možda doći upravo za ovu vakcinu.\nTokom protekle sedmice, nakon što je AstraZeneca najavila kašnjenje sa prvom isporukom vakcina, kompanija je ušla u sukob sa Evropskom komisijom i Velikom Britanijom kojima je takvo nešto bilo neprihvatljivo.\n← Porasle cijene goriva u BiH\nPreminuo Fadil Ušćuplić – FAJKO, vlasnik čuvenog Caffe LIPA u Kalesiji →\n20. juni, Svjetski dan izbjeglica\n20/06/2010 Mirza Musanovic\t0\nNjemačka vlada zakon koji je većina Balkanaca dugo čekala


Banke zadovoljne Nedeljom štednje - Bizlife.rs\nBanke zadovoljne Nedeljom štednje\n14:17 Beograd, 09/11/2011\nBanke u Srbiji vrlo su zadovoljne nivoom depozita prikupljenih tokom Nedelje štednje. Ovogodišnji rezultati premašili su prošlogodišnje, a kao dominantan vid štednje izdvojili su se depoziti u evrima na rok od godinu dana.\nIzvršni direktor za poslove sa stanovništvom “Komercijalne banke” Živojin Savić naveo je da od 31. oktobra, kada je počela Nedelja štednje, do danas, ta banka ima izuzetno visok rast, koji već sada garantuje da će prirast štednje biti daleko veći od prošlogodišnjeg. U “Komercijalnoj banci” i dalje je najprisutnija štednja u evrima i to na rok od godinu dana, ali raste učešće klijenata koji svoja sredstva oročavaju na 24, odnosno 36 meseci.\nNa osnovu preliminarnih rezultata nadavno završene Nedelje štednje možemo reći da interesovanje građana za štednim modelima u “Banca Intesa” nastavlja dugogodišnji trend rasta, navode u toj banci. Dok je broj deviznih depozita na standardno visokom nivou, primetno je da mere dinarizacije Narodne banke Srbije privlače sve veći broj pojedinaca da sopstvene viškove polože u domaćoj valuti. Najzastupljeniji periodi ročnosti u „Intesi“ su 6 i 12 meseci.\nČlan Izvršnog odbora “Societe Generale“ banke Miroslav Rebić istakao je da je u toj banci između prošle i ove nedelje štednje zabeležen porast depozita za oko 30 odsto. Tokom same Nedelje štednje, zabeležen je značajno veći rast nego prošle godine, kako u ukupnom iznosu, tako i u broju novih depozita, napomenuo je on.\nU “Hipo alpe adria banci” navode da su preliminarni rezultati za nivo prikupljene štednje u prethodnoj nedelji zadovoljavajući.\nProcenat povećanja štednje u odnosu na prethodnu godinu iznosi 22 odsto, a procenat povećanja štednje u odnosu na početak Meseca štednje 31.oktobra do sada iznosi 4,5 odsto, istakli su u toj banci i naveli da su najzastupljenija oročenja u evrima na period od 12 meseci.\nČlan Izvršnog odbora ” Raiffeisen Banke” Petar Jovanović ukazao je da je ta banka veoma zadovoljna ovogodišnjim rezultatima, jer su oni premašili ostvarenje od prošle godine, a ove godine klijenti su se pretežno odlučivali za deviznu štednju na rokove od 6 i 12 meseci.


Bećaj: Srpska lista nije garant opstanka Srba na Kosovu već opstanka Vučića na vlasti - Politika - Dnevni list Danas\nPočetna » Politika » Bećaj: Srpska lista nije garant opstanka Srba na Kosovu već opstanka Vučića na vlasti\n0Piše: Beta 14. oktobra 2019. 17.46 Izmenjeno: 17.47\n„Nisam siguran da će sad definitivno otići u prošlost. Bilo bi pametno da su oni pre šest godina poslušali savet Džejmsa Rubina koji im je savetovao da odu dok imaju poverenje građana, međutim, verovatno nisu hteli da čuju dobre sugestije međunarodnih zvaničnika. Ne mislim da je ovo njihov kraj, ali u svakom slučaju mislim da je početak kraja“, kazao je on.\nPrema rečima Bećaja, jedino iznenađenje na proteklim izborima je broj osvojenih glasova Demokratskog saveza Kosova i da je za to najzaslužnija kandidatkinja te stranke za premijerku Kosova Vjosa Osmani.\n„Ona je zapravo po mom sudu i proceni razlog zbog čega je Demokratski savez dobio više od 40.000 glasova nego u prethodnom mandatu. Samim tim što se Vjosa Osmani u odnosu na svoju stranku u određenim i odlučujućim momentima stavila na stranu drugačijih gledanja počevši od demarkatije, imenovanja Hašima Tačija, ona je zapravo dobila kapital i ta razlika je upravo plod njenog uključivanja u proces kandidovanja za premijera Kosova“, dodao je on.\nAleksandar Vučić, Kosovo, Srpska listaPriština


Sistem online naručivanja na servis │ Toyota Srbija\nOd 14.990 €\nIdite na Novosti i događaji\nIdite na O Toyoti\nOSB rezervacija trenutno nije potpuno operativna, razlog je smanjeni kapacitet rada, zbog vanrednog stanja i primene mera prevencije širenja COVID-19.\nMolimo Vas da posetite www.toyota.rs za više informacija.\nS poštovanjem, Vaša Toyota\nToyota predstavlja novi dizajn svog brenda za sve komunikacije Toyota predstavlja svoj novi dizajn brenda u Evropi, s izmenjenim rešenjem logotipa marke i tipografijom. Rast tržišnog učešća Toyote u Evropi Dobro poslovanje Toyote u prvoj polovini 2020. godine Briga za Vaše vozilo Ako nameravate da vozite automobil nakon dužeg perioda neupotrebe, dobra ideja je proveriti svoje vetrobransko staklo pre nego što krenete na put. Toyota Motor Europe postavlja vetroturbine i solarne panele u centrali kompanije u Briselu Stvaranje obnovljive energije u radnom okruženju\nInformacije i saveti za vlasnike Toyotinih vozila tokom COVID-19 pandemije Korona virus je doneo našem društvu sasvim nove i neočekivane izazove. Uprkos tome što ostajemo kod kuće, istovremeno ne možemo da izbegnemo vožnju automobilom zbog neodložnih obaveza. Toyota garancija tokom vanredne situacije Sve informacije oko vozila koja su u garanciji. Odgovor Toyote Motor Europe na pandemiju COVID-19. Pandemija virusa korona postavila je pred naše društvo novi izazov. Zbog toga smo odlučili da neke naše aktivnosti privremeno obustavimo, suočeni sa pandemijom COVID-19. Ukupan broj vozila opremljenih Toyota Safety Sense sistemom premašio 10 miliona Toyota Motor Corporation je objavila da je ukupan broj vozila opremljenih sa Toyota Safety Sense - paketom aktivnih sigurnosnih tehnologija, kreiranih sa ciljem da pomognu u sprečavanju ili ublažavanju sudara u različitim situacijama u saobraćaju - na globalnom nivou dostigao broj od 10 miliona, samo nakon tri i po godine od njegovog lansiranja, 2015. godine.


Golubović: Nema kompanije koja nije osjetila posljedice pandemije :: Živa istina\n17.04.2020. 20:06 ➔ 22:09\nPredsjednik Privredne komore Crne Gore, Vlastimir Golubović je, gostujući u emisiji Živa istina, rekao da su privrednici pozdravili prvi set mjera Vlade koji je usmjeren ka preduzećima, za koji je sam ocijenio da je blagovremeno donešen.\nNagovještavajući da bi drugi set mjera trebalo očekivati naredne nedjelje, Golubović je istakao da je neophodno obezbijediti da pomoć stigne u prave ruke i onemogući da bilo kakva korupcija i „veze“ državnu pomoć usmjere lošim privrednim subjektima.\n„Prvi set Vladinih mjera je kratoročan, stabilizacioni set mjera usmjeren očuvanju radnih mjesta i funkcionisanju preduzeća i omogućavanju isplate zarada“, rekao je Golubović dodajući da je posebno značajna mjera koju je kreirao Investiciono-razvojni fond za brzu liniju kredita za likvidnost.\n„Ta mjera će mnogo pomoći da mnoga mikro i mala preduzeća opstanu“, rekao je Golubović.\nU vezi sa obimom državne pomoći preduzećima, a u poređenju sa drugim zemljama, Golubović je rekao da je važno imati u vidu stepen finansijske stabilnosti na kom je Crna Gora zatečena epidemijom.\n„Imali smo tri godine dinamičan ekonomski razvoj sa visokim stopama rasta. Naše finansije ostvarile su bolje rezulltate od planiranih, smanjili smo budžetski deficit. Imamo značajan nivo javnog duga koji je sada 77,2 posto BDP-a, i to je ono što opterećuje. Medjutim imamo devizne rezerve oko 600 miliona, tako da je neto javni dug dug u odnosu na bruto domaći proizvod, 63,5 posto“, kazao je Golubović uz ocjenu da je visina javnog duga problem.\n„Naš dug jeste visok i predstavlja smetnju za nova povoljna zaduživanja“, rekao je Golubović.\nGovoreći o narednom setu mjera Vlade namijenim privredi, Golubović je rekao da je PKCG kreirala upitnik koji je 13. marta upućen članicama Komore.\n„Obavili smo i preko 300 intervjua. Dobili smo na stotine predloga, mišljenja... koja su nam veoma pomogla da predloge objedinimo u opšte s kojima smo izašli pred Vladu. Svakodnevno razgovaramo o strahu koji je opravdano prisutan. Prije svega koliko ovakva situacija može trajati“, prenio je Golubović raspoloženje privrednika.\nNa pitanje autora emisije, Darka Šukovića – da li može doći do zloupotrebe tako što će pomoć dobijati i preduzeća koja nijesu dobro poslovala ni prije krize izazvane koronavirusom, Golubović je rekao da se to ne smije dozvoliti, ali i da je siguran da će Vlada uspostaviti sistem u kom to neće biti moguće.\nNa pitanje - da li se i u Crnoj Gori, poput nekih država, razmišlja o popuštanju pojedinih mjera, Golubović je rekao da je siguran da Vlada i NKT, zajedno sa epidemiolozima, razmišlja o postepenom otpuštanju pojedinih djelatnosti.\n"Ne vidim da je ugroženost u malom marketu gdje udje 2-3 ljudi, veća od velikih trgovina gdje se pušta po 10 ili 20 ljudi istovremeno.\n„U prvu grupu spadaju preduzetnici, mikro, mala i srednja preduzeća kojima je NKT zabranilo djelatnost i oni su, po oscjeni PKCG najugroženiji. Drugoj grupi pripadaju firme kojima je obavljanje djelatnosti djelimično ograničeno - kao što su hoteli, turističke agencije i neka preduzeća iz oblasti saobraćaja koja defakto ne mogu da rade. Treću kategoriju čine preduzeća kojima je opala poslovna aktivnost i smanjen prihod“, kazao je Golubović napominjući da PKCG, da se svakog 15. u mjesecu prikazuje ostvaren prihod u prethodnom mjesecu, a da mart nije referentan mjesec za ovu situaciju.\n„Prave podatke ćemo imati tek kada polovinom maja dobijemo podatke za april“, rekao je Golubović.\n"Kada je riječ o periodu nakon koronavirusa, naša očekivanja od bankarskog sektora su velika", rekao je Vlastimir Golubović precizirajući da banke moraju omogućiti dalje aktivnosti, investicije, reprogramiranje kredita, duži grejs period i rok otplate kredita.\n"Banke su na boljem nivou nego 2008. kada je izbila kriza koju su upravo one proizvele. Danas je njihova solventnost 20 posto iznad od propisane, imaju depozite veće za 600 miliona od propisanog minimuma", istakao je Golubović.


SPUTNJIK NA KOSOVU Vučić satima sa Srbima u Lapljem Selu: Ostanite hrabri i jaki! (video) - Sputnjik Srbija\n00:49 20 Jun 2021\n© Tanjug / Dimitrije Goll © Tanjug / Zoran Žestić © AP Photo / Visar Kryeziu © Tanjug / Dimitrije Goll © Tanjug / Zoran Žestić © Tanjug / Zoran Žestić\n00:05 21.01.2018 (osveženo 17:48 19.02.2020) Preuzmite kraći link\nPredsednik Srbije Aleksandar Vučić boravio je u subotu na Kosovu i Metohiji, gde je obišao severni i centralni deo pokrajine i razgovarao sa Srbima koji tamo žive. Sputnjik je o poseti predsednika Srbije Kosovu i Metohiji izveštavao sa lica mesta.\nPredsednik Srbije Aleksandar Vučić boravio je na Kosovu i Metohiji, gde je tokom prepodneva posetio manastir Banjsku i položio venac na mesto ubistva lidera Građanske inicijative SDP Olivera Ivanovića u Kosovskoj Mitrovici.\nUsledio je sastanak sa predstavnicima Srba u Kosovskoj Mitrovici, posle kojeg je poručio da neće biti milosti prema ubicama i nalogodavcima ubistva Ivanovića.\nPredsednik Srbije je posetio srpsku porodicu u Gračanici, koja slavi Svetog Jovana, a zatim obišao i manastir Gračanicu. Posle je razgovarao sa Srbima u Lapljem Selu.


Naime, evropski konkurenti izbacili su u to doba nekoliko "hitova" u segmentu ekonomičnih automobila, vozila koja nisu bila samo novija i tehnički unapređena nego i udobnija, prostranija, boljih performansi, modernog dizajna. Italijani su prihvatili izazov, bacili se na posao razvoja automobila koji će biti konkurentan i doneti novine na polju dizajna i tehničkih rešenja.\nKao baza za novi model poslužila su iskustva čuvenog Fiatovog dizajnera Dante Giacosea inkorporisana 1964. u prototip Autobianchi Primula – kompaktni automobil sa motorom zapremine 1100 kubika postavljen poprečno, sa prednjim pogonom i nezavisnim zadnjim vešanjem.\nZato su "fiatovci" licencu za hatchback prodali u Jugoslaviju gde će 1971. nastati Zastava 101, a nesuđeni odrezani rep "128-ce" dizajner Pio Manzu prilagodiće ugradnji u Fiat 127, još jedan čuveni automobil iz Torina.\nIpak, ova epizoda nije zaustavila uspešan pohod Fiata 128, koji će biti izabran za "evropski automobil 1970. godine". Dobre performanse, jednostavnost, udobnost, sigurnost, pouzdanost, bile su to vrline koje su znali ceniti članovi žirija, specijalizovani novinari iz sedam zemalja, ali i kupci širom sveta.\nFiat 128 nastao je u vreme niske cene goriva što nije postavljalo prevelike zahteve u pogledu aerodinamike. Umesto toga, limitirajući faktor bila je italijanska fiskalna politika, rigorozna prema vozilima sa motorima veće zapremine.\nNa sajmu u Ženevi 1971. godine predstavljen je Fiat 128 Rally, baziran na 2-vratnoj verziji. U odnosu na "original" zapremina motora povećana je na 1290 kubika, snaga na 67 "konja", a ostale modifikacije uključivale su poboljšani menjač, kočioni sistem sa servo-asistentom, šire gume prilagođene višim brzinama, akumulator većeg kapaciteta i alternator.\nIsti događaj – sajam u Ženevi 1971. godine – iskorišćen je i za promociju Fiata 128 Coupé, atraktivnog modela koji je s originalnim 128 delio ime i tehniku (doduše, malo pojačane motore). Fiat 128 Coupé bio je jedan od najlepših automobila svog vremena, sušta suprotnost konzervativnom dizajnu limuzine.\nPrvi lagani redizajn Fiata 128 napravljen je 1972. godine sa samo jednom mehaničkom izmenom – ugradnjom servo kočnica – dok je 1974. stigla verzija Fiat 128 Special koju su karakterisirali novi "gril" hladnjaka sa pravougaonim farovima, veći branici celom dužinom obloženi gumom, bočna lajsna...\nOsim baznog, malo modifikovnog 1,1 litarskog motora, Special je iz modela 128 Rally preuzeo 1,3 litarski motor, doziran na 60 KS.\nOsnovni kockasti oblik karoserije ostao je nepromenjen, uz novu instrument tablu, kolo upravljača, prednja i zadnja svetla, plastične branike sa ugrađenim pokazivačima pravca. Ponuda motora nije menjana, a 3-vratna karavanska verzija preimenovana je u "Panoramu".\nProdukcija Panorame zaustavljena je nakon predstavljanja Fiat Ritma u aprilu 1978. godine, a 4-vratna limuzina održala se u proizvodnji do 1985. Nakon toga su "128-ice" nastavili da proizvode Fiatovi pogoni u Argentini (do 1990. godine), ali i Crvena Zastava.\nOsim u bivšoj Jugoslaviji, "osmica" je bila izuzetno popularna u Egiptu gde je od Zastavinih delova CKD-montažom nastao Nasr 128.\nŠirom sveta napravljeno je skoro 4,5 miliona primeraka Fiata 128 i njegovih derivata što ga čini jednim od najuspešnijih i najrevolucionarnijih modela u istoriji.\nFoto: Fiat / arhiva Autoblog.rs\nčitanja : 1354


DAN ĆIRILA I METODIJA: Slavimo pismenost i kulturu a ovo su verovanja - Naša Borba\nOvaj novi datum postao je državni praznik nakon što je Vlada Srbije usvojila Predlog zakona o dopunama Zakona o državnim i drugim praznicima u Republici Srbiji, piše Telegraf.\n“Ovim praznikom obeležavaće se Dan slovenske pismenosti i kulture, koju su utemeljili slovenski prosvetitelji Ćirilo i Metodije, osnivači slovenske književnosti i tvorci prvog slovenskog pisma – glagoljice”, saopšteno je ranije iz Vlade.\nDobro je na današnji dan da deca čitaju knjige, kako bi dobro učili tokom cele godine.\nAko ste student, i za vas važi ovo.\nDan slovenske pismenosti i kulture danas je u Beogradu obeležen polaganjem venaca na Spomenik apostolima Ćirilu i Metodiju u istoimenom parku, piše Tanjug.\nVence su položili ambasadori i predstavnici ambasada slovenskih zemalja u Srbiji – Rusije, Belorusije, Slovačke, Bugarske, Hrvatske, Češke, Makedonije, Slovenije, Poljske, kao i Udruženje književnika Srbije i predsednik Skupštine grada Beograda Nikola Nikodijević.\nOn je podsetio da je 2019. godine na inicijativu Skupštine Grada, 24. maj, Dan slovenske pismenosti i kulture, proglašen kao državni praznik i u Srbiji.\n“Ovo je dan koji se obeležava u znak sećanja dolaska Ćirila i Metodija u Veliku Moravsku 863. godine. Sa njihovim dolaskom počinje opismenjavanje i širenje kulture među slovenskim narodima. Njihov značaj je izuzetan, počev od prvog slovenskog pisma glagoljice, pa do prevođenja crkvenih knjiga i bogosluženja sa grčkog na slovenske jezike”, rekao je Nikodijević.\nDodao da su oni imali doprinos i u približavanju vere slovenskim narodima.\nS obzirom na istorijski značaj koji su ostavili na slovensku kulturu i pismenost, on je izrazio zadovoljstvo što je Srbija prihvatila da obeležava 24. maj kao svoj nacionalni praznik.\n“Ćirilo i Metodije su jedni od retkih koji se slave u čitavom slovenskom svetu, a današnja slika ambasadora svih slovenskih zemalja na jednom mestu je impozantna”, naveo je Nikodijević.\nPrethodni tekstKAKO ĆE IZGLEDATI SVADBE? Obavezno rastojanje od 2 metra, nošenje MASKI I RUKAVICA\nSledeći tekstNEMINOVNOST: Sve kancelarije do 2030. će biti virtuelne


Hocu.ba Uspješno okončana radna posjeta Komisije za koordinaciju pitanja mladih BiH – Hocu.ba\nUspješno okončana radna posjeta Komisije za koordinaciju pitanja mladih BiH\nMinistarstvo omladine i sporta ugostilo je od 10. do 12. februara 2016. godine predstavnike Komisije za koordinaciju pitanja mladih Bosne i Hercegovine, s ciljem intenziviranja buduće saradnje, kao i dalje razmjene znanja i iskustava u oblasti omladine.\nPrisutne je pozdravila pomoćnica ministra za omladinu, Snežana Klašnja sa saradnicima, predstavljajući omladinsku politiku Republike Srbije i ukazujući na aktivnosti čija je realizacija planirana za naredni period. Uvodna sesija omogućila je i upoznavanje sa aktuelnim stanjem u oblasti omladine u Bosni i Hercegovini, te podstakla razgovor o mogućnostima za realizaciju zajedničkih aktivnosti.\nU nastavku, gostima je predstavljen rad Fonda za mlade talente, a bili su u prilici i da razgovaraju sa predstavnicima Krovne organizacije mladih Srbije, Nacionalne asocijacije praktičara/ki omladinskog rada i Nacionalne asocijacije kancelarija za mlade. Dodatno je otvoreno pitanje saradnje u oblasti sporta, te je Sektor za sport predstavio svoja postignuća, otvarajući prostor za saradnju u ovom polju.\nDrugog dana posjete, predstavnici Komisije za koordinaciju pitanja mladih posjetili su Kancelariju za mlade Temerin, upoznajući se sa razvojem lokalne omladinske politike i radom lokalnih subjekata posvećenih boljem položaju mladih. Tom prilikom, ispred Opštine Temerin pozdravio ih je Đuro Žiga, predsednik Opštine.\nU nastavku dana, delegacija je posetila i Volonterski centar Vojvodine, stavljajući fokus na dijalog o podsticanju volonterizma među mladima.\nRazmjena iskustava i upoznavanje gostiju sa situacijom na nacionalnom i lokalnom nivou rezultirala je nizom ideja za dalji zajednički rad, koje su trećeg dana posete pretočene u Akcioni plan za 2016. godinu.\nRadna posjeta Komisije za koordinaciju pitanja mladih realizuje se u sklopu postojećeg Memoranduma o razumevanju između Ministarstva omladine i sporta Republike Srbije i Ministarstva civilnih poslova Bosne i Hercegovine, potpisanog 2012. godine u Sarajevu.\nAutor Admin BiH mladi posjeta strategija\n« Amel Ćurić: “Moja muzička priča”\nIzabrano novo rukovodstvo Unije studenata Republike Srpske »


Petrič: Bajden poslao jasnu poruku Srbiji za Dan državnosti\nTanjug 13. februara 2021. 13:52\nPRAG – Volfgang Petrič, bivši izaslanik Evropske unije za Kosovo i visoki predstavnik za BiH, kaže da je siguran da ce normalizacija odnosa Beograda i Prištine na kraju podrazumevati neku vrstu srpskog priznanja Kosova.\nOn je za Radio Slobodna Evropa (RSE) komentarisao nedavno pismo predsednika SAD Džoa Bajdena predsedniku Srbije Aleksandru Vučiću povodom Dana državnosti i ocenio to pismo kao „početak zvanične komunikacije između Bajdena, kao predsednika SAD, i Vučića.“\n„Veći deo pisma govori pozitivno o odnosima dve zemlje. Međutim, Bajden je želeo da ovim pismom još jednom pošalje poruku da su SAD uz zemlje koje su već priznale Kosovo“, rekao je Petrič za RSE.\nOn je dodao da „treba uvažiti realnost i da završetak dijaloga o normalizaciji odnosa, što je ključna reč, za SAD znači diplomatsko priznavanje Kosova.“\n„To je korak dalje u jeziku u odnosu na rečnik koji koristi EU kao posrednik u dijalogu“, dodao je Petrič.\n„Sada je ključno pitanje da li je EU kao posrednik u dijalogu spremna da napravi iskorak. Kada Kosovo nakon izbora formira pregovarački tim treba nastaviti korak po korak. To će biti dug put, pravi maraton i u tom dijalogu treba približiti pozicije Beograda i Prištine. To je jedini pragmaticni put napred“, ocenio je bivši izaslanik EU.\nPetrič veruje da će prizavanje Kosova biti uslov Srbiji za ulazak u EU.\n„Priznanje Kosova nije vrednost sama po sebi. Ono će imati smisla samo ako odnosi – ekonomski, između običnih ljudi i svi ostali – budu postavljeni na novoj osnovi. Međutim, to nije realno ostvariti u dogledno vreme. Potrebni su potezi poput uključivanja balkanskih zemalja u evropske programe. U prirodi EU je proces. SAD ističu da su fokusirane na akciju, a EU na proces. Na kraju je potreban i jedan i drugi pristup, ali sve dok se ne nazire konacno rešenje neohodan je pristup korak po korak“, rekao je, između ostalog, Petrič.\nKrvna plazma rekonvalescenata ne koristi obolelima od kovida\nErogan najavio jačanje vladavine prava i slobode govora\nErdogan najavio jačanje vladavine prava i slobode govora


BANJALUKA – Akumulirani gubitak lanca benzinskih pumpi „Nestro Petrol“ na kraju prošle godine iznosio je 7,3 miliona KM, a nastavak poslovanja društva zavisi od podrške matične ruske kompanije.\nNezavisna revizorska kuća „Delloitte“ navela je da su kratkoročne obaveze „Nestra“ daleko veće od tekućih sredstava.\n„Kratkoročne obaveze društva na kraju prošle godine iznosile su 54,6 miliona KM i za 28,6 miliona su veće od tekućih sredstava“, navodi se u revizorskom izvještaju.\nRevizori su istakli i da sposobnost društva da nastavi poslovanje u skladu sa načelom stalnosti poslovanja zavisi od podrške matične grupacije u kojoj društvo posluje.\n„Matično društvo je 11. februara ove godine dostavilo „Nestro petrolu“ pismo podrške u kojem se obavezalo da će im pružiti svu neophodnu finansijsku podršku u periodu od 12 mjeseci od datuma pisma, a sve kako bi društvo nastavilo nesmetano da posluje“, dodaje se u izvještaju.\nIstiče se i da preduzeće ne raspolaže dovoljnim iznosom visoko likvidnih sredstava jer ima problema u kontinuiranom prilivu novca od realizacije usluga.\nNestro iznajmljuje benzinske stanice od „Optima grupe“\nRevizori su objelodanili i da „Nestro“ zakupljuje benzinske pumpe od povezanog pravnog lica „Optima grupe“, koja u ime ovog lanca obavlja i pravne i finansijske usluge.\n„Troškovi zakupnina lani su iznosili 634.662 KM i u najznačajnijem iznosu od 395.190 KM se odnose na troškove zakupa devet benzinskih stanica koje društvo iznajmljuje od povezanog pravnog lica `Optima grupe`“, ističe se u izvještaju.\nPored toga, „Nestro“ je „Optimi“ platio i 445.505 KM za marketing, pravne i finansijske usluge koje u njegovo ime obavlja „Optima grupa“.\nRevizori su naveli da preduzeće ima značajne transakcije sa povezanim pravnim licima te da, iako rukovodstvo smatra da posjeduje dovoljnu i adekvatnu prateću dokumentaciju u vezi sa transfernim cijenama, postoji neizvjesnost da se zahtjevi i tumačenja poreskih i drugih organa razlikuju od njihovog tumačenja.\n„Nestro petrol“ je sastavni dio „Optima grupe“ u okviru koje posluje kompletna naftna industrija RS koja je prodata ruskoj kompaniji „Njeftegazinkor“.\nTagovi: nestro petrolposlovanje\n08.04.2021 | 16:16


Vučić predstavio nove tenkove: Ovo je za odbranu Srbije od agresora\n28.11.2020 / 14:27 Regija - Niš\nU kasarni Vojske Srbije "Mija Stanimirović" u Nišu, danas je predstavljeno 11 tenkova T-72 B1 MS, dio ruske donacije od ukupno 30 tenkova.\nPrikazu je prisustvovao predsjednik Srbije Aleksandar Vučić koji je ocijenio da donacija iz Rusije predstavlja "značajan pomak za Kopnenu vojsku".\n"Ovo su neuporedivo bolji tenkovi od naših starih tenkova i veliku razliku prave na terenu. Imaju bolje upravljanje, balistički zaštitu, naši tenkisti su zadovoljni i vjerujem da će ovi tenkovi doprinijeti većoj borbenoj gotovosti", kazao je Vučić, prenijela je agencija Beta.\nIzrazio je zahvalnost predsjedniku Rusije Vladimiru Putinu i ministru odbrane te zemlje Sergeju Šojguu na donaciji.\n"Ovo nismo kupili nego smo dobili, hvala Putini i Šojguu što imaju takav odnos prema Srbiji. Očekujem još tenkova i vozila BRDM-2 iz Rusije, da dodatno učvrstimo i osnažimo ideju o vojnoj neutralnosti koja je postala deo naših političkih uverenja jer smatramo da je najbolje da sami čuvamo svoje nebo i reke", kazao je predsjednik Srbije.\nNajavio je da će država nastojati da u narednoj godini dodatno poveća plate za vojnike i podoficire kako bi ih motivisala da ostanu u vojsci.\n"Mnogo očekujem od (Nebojše) Stefanovića u narednom periodu jer uvek imamo odliv ljudi. Zato ćemo gledati da napravimo vanredno povećanje plata za vojnike i podoficire u narednoj godini, pored onih pet odsto za sve u javnom sektoru. Računica nam danas pokazuje da ćemo imati snage za to ali ostaje da se vidi zbog situacije s koronom", kazao je Vučić.\nDodao je da vojska još treba da nabavi protivoklopno oružje i sredstva za "ometanje tuđeg delovanja".\n"Uzeli smo dronove koji su naoružani i mogu da izvrše ofanzivna dejstva. Kad sve to budemo rešili, možemo reći da je vojska apsolutno pripremljena da se odbrani od potencijalnog agresora", rekao je Vučić.\nHarčenko: Moskva će nastaviti da naoružava Srbiju\nAmbasador Rusije Aleksandar Bocan Harčenko najavio je da će Moskva "rado" nastaviti da isporučuje oklopna vozila i druge vrste naoružanja Srbiji.\n"Ovo je važan događaj, uvek smo prezadovoljni kad su plodovi naše saradnje vidljivi kao danas. Ovo nije kraj naše saradnje već samo početak nove faze saradnje u vojnotehničkoj sferi", kazao je ambasador.\nOcijenio je da je neutralni status najviše cijenjen kad država može samu sebe da štiti.\nPored tenkova danas su u Nišu prikazani i oklopno-izvičački automobili BRDM-2 MS, koje je također donirala Rusija.\nTenk T-72 B1 MS je modernizovana verzija modela T-72 koji se decenijama nalazi u naoružanju bivših članica Varšavskog pakta, brojnih afričkih država i zemalja poput Indije, Sirije i Venecuele i koji je korišten od iračko-iranskog rata, sukoba na prostorima bivše Jugoslavije, u Siriji, na istoku Ukrajine sve do nedavnog konflikta u Nagorno Karabahu, prenosi Beta.\nNa njega je ugrađena modernija dnevno-noćna nišanska sprava, aktivno-reaktivni oklop ipak starije generacije kao i daljinski upravljana borbena stanica sa mitraljezom kalibra 12,7 milimetara.\nModel B1 MS ima i mogućnost ispaljivanja vođenih raketa iz cijevi topa kao i jači motor od osnovne varijante T-72.\nRazvijan je za potrebe Kopnene vojske Rusije ali su Rusi ipak prednost dali verziji B3 pa su model B1 MS donirali Srbiji, ali i Laosu i Nikaragvi, navodi agencija.